Pariz: Makron ne odustaje od reformi, sindikati od protesta — Radio Velkaton : Radio Velkaton\n28. Januara. 2020. Svijet\nPariz: Makron ne odustaje od reformi, sindikati od protesta\nFrancuski predsjednik Emanuel Makron ne odustaje od promjene komplikovanog penzionog sistema kojeg naziva zastarjelim i nepravednim, pa će se predlog reformi naći pred skupštinom sljedećeg mjeseca, dok sindikati radnika širom zemlje ustrajavaju u otporu organizujući najduži protest radnika u Francuskoj od 1968. godine, prenosi Radio Slobodna Evropa (RSE) pisanje svjetskih medija.\nLideri sindikata priznaju da je trenutak za djelovanje “sad ili nikada” prije nego što nacrt zakona bude upućen u parlament gdje Makronova stranka ima većinu.\nFrancuski sindikati zaprijetili su nastavkom protesta, ali i industrijskih akcija u narednim mjesecima, tražeći način da prisile Makrona da odustane od najveće penzione reforme u zemlji poslije Drugog svjetskog rata, ukazuje Frans 24.\nPoslije kratkog predaha, francuski sindikati su 24. januara organizovali nastavak demonstracija kako bi pokazali svoju “odlučnost” da zaustave Makronov plan.\nU Narodnoj skupštini će biti uspostavljena komisija za ispitivanje reformi i saslušanje sindikata i poslodavaca, piše londonski Indipendent, ukazujući da će rasprave o nacrtu početi 17. februara, dok se vlada nada da će zakon biti usvojen do početka marta.\nPremijer Filip optužio je radnike koji su ugrozili kritičnu infrastrukturu za “nepoštovanje demokratije i zakona”, dok je šef sindikata CGT-a Filip Martines rekao da vlada “odbija da prizna nezadovoljstvo”.\nUmjerenija konfederacija sindikata CFE-CGC istakla je da će se zbog članova koje je teško mobilisati i koji imaju svoje odgovornosti “odmoriti poslije akcije od prošlog petka” kada su obustavljene velike transportne mreže i druge javne usluge.\nSindikat CGT nabrojao je više od 350 protesta koji su održani u cijeloj zemlji u petak, na 51. dan štrajka što je, ukazuje Indipendent, najduži protest radnika u Francuskoj od 1968. godine.\nUprkos poremećajima, podrška javnosti za štrajkove i dalje je snažna, dodaje list. Prošlonedjeljna anketa BFM TV je pokazala da 61 odsto Francuza smatra da bi Makron trebalo da uvaži proteste i povuče predlog.\nNovi penzioni plan će usmjeriti 42 sistema u jedinstveni penzioni sistem koji se odnosi na sve radnike i u javnom i u privatnom sektoru. Plan će ukinuti posebne odredbe za određene radnike, uvešće prikupljanje penzionih bodova, kao i minimalnu penziju.\nVlada je, ističe AP, početkom mjeseca odustala od planiranog povećanja starosnog praga za ostvarivanje pune penzije na 64 godine, barem zasad. Umjesto toga, Filip je pristao na pregovore sa sindikatima kako bi novi penzioni sistem bio finansijski održiv – a to će vjerovatno zahtijevati konačno povećanje starosne granice za penzionisanje.\nMakron tvrdi da je stari sistem bio nepravedan, zastareo i preskup za zemlju s rastućim životnim vijekom. U posljednje tri decenije vlade su nastojale da promijene penzioni sistem, ali svaka je reforma izazvala velike demonstracije, ukazuje agencija.


Republikanci pokreću istrage o Hilari Klinton i Obami - Jutarnji GLASnik\nPosted on 25/10/2017 25/10/2017 Author Redakcija Jutarnji GLASnik\tComment(0)\nRepublikanci u Predstavničkom domu američkog Kogresa najavili su otvaranje dve parlamentarne istrage, jednu koja se odnosi na administraciju bivšeg predsednika SAD Baraka Obame i drugu koja se odnosi na bivšu kandidatkinju za predsednika i državnu sekretarku Hilari Klinton.\nCilj prve istrage jeste da se razjasni odluka Federalnog istražnog biroa i Ministarstva pravde tokom predsedničke kampanje 2016. da se ne pokreće postupak protiv Hilari Klinton u vezi sa korišćenjem njenog ličnog servera za slanje mejlova dok je bila državna sekretarka.\nDruga istraga treba da razjasni odluku administracije Baraka Obame iz 2013. u vezi s prodajom rudarske grupe Uranijum 1 ruskoj kompaniji Rosatom, takođe u vreme kada je Klintonova bila državna sekretarka. Ova odluka dovela je do toga da Rosatom poseduje 20 odsto zaliha američkog uranijuma.\nIstrage su pokrenute u trenutku kada su republikanci i predsednik SAD Donald Tramp u centru pažnje zbog istraga o mogućem mešanju Rusije u predsedničku kampanju 2016. godine.\nDemokrate u Predstavničkom domu reagovale su odmah, optužujući republikance da novim istragama žele da skrenu pažnju sa ove teme.\nNajava novih istraga usledila je posle medijskih izveštaja u kojima se navodi da je FBI istraživao slučaj Uranijum 1/Rosatom 2013. godine. Republikanci su izjavili da žele da znaju zašto Kongres nije bio obavešten o ovoj istrazi.\nNakon odlaska iz Bele kuće bogatiji nego ikada ranije\nTagged BARAK OBAMA, hilari klinton, istraga, republikanci


Gradonačelnik primio rukometne reprezentacije BiH i Srbije | Grad Sarajevo\n"Drago mi je da vas uoči večerašnje utakmice mogu sa svojim zamjenicima primiti u Gradskoj upravi. Ovaj gest treba da pokaže kako u ovom našem regionu nije nestalo uzajamnog poštovanja i uvažavanja. Što se same utakmice tiče, želim poručiti da to treba biti prava sportska borba u kojoj, naravno, želimo pobjedu našoj reprezentaciji", rekao je gradonačelnik Behmen.\nGeneralni sekretar Rukometnog saveza Srbije Božidar Ðurković u ime svoje reprezentacije zahvalio je čelnicima Grada Sarajeva na srdačnom dočeku. "Domaćin se potrudio da se u Sarajevu osjećamo ugodno, a gostoprimstvo ćemo uzvratiti u Nišu. Nadam se da će meč proteći u sportskoj borbi, te da će i jedni i drugi koliko je to moguće biti zadovoljni", dodao je Ðurković.\nDogradonačelnik Nenad Marković ponovno je apelirao na sve navijače da sportski i fer bodre našu reprezentaciju i da na taj način pokažemo da volimo sport i našu državu.\nSusret između reprezentacija BiH i Srbije desit će se večeras u 20 sati u dvorani "Mirza Delibašić" KSC Skenderija, a uzvratni meč je 22. marta u Nišu.


pink.rs | Tomić: Napadi na porodicu predsednika Vučića postaju sve intenzivniji\nTomić: Napadi na porodicu predsednika Vučića postaju sve intenzivniji\nZoran Tomić, član Glavnog odbora Srpske napredne stranke i narodni poslanik ocenuje da napadi na porodicu predsednika Vučića ne prestaju, već postaju sve intenzivniji.\n- Zamislite u kolikom su problemu Đilas, Šolak i ostali žuti tajkuni kad ne štede resurse i napore da na glavne strane svojih medija izlože te napade. Na meti je svako blizak predsedniku Vučiću, posebno kada ga podrži u sprovođenju politike koja je donela toliko dobrog Srbiji - rekao je Tomić.\nVi, tajkuni, obnevideli zbog silnog novca koji ste od građana opljačkali i strpali u svoje džepove, i od mržnje prema Vučiću koji vas je sprečio da to radite i danas, shvatite da Vučić nije u problemu, jer se rezultati njegove politike i rada mere kilometrima puteva, rekonstruisanim brzim prugama, novim radnim mestima, većim platama i penzijama, boljim životnim standardom i hiljadama spasenih života građana Srbije u vreme pandemije korona virusa. Vaši rezultati mere se stotinama procenata uvećanja lične imovine koju ste izvršili dok ste bili na vlasti, zloupotrebili javne pozicije i sebi i svojim pajtosima nameštali poslove, a sve u cilju uništavanja Srbije.\nKako je dodao, za razliku od vas politikanata, Vučić ima porodicu kojom može da se pohvali i o čijim članovima priča otvoreno.\nVučićeva deca su kao i sva druga deca u Srbiji, samo je prema opoziciji greh što su baš njegova i ne štede napore da ih napadaju i pljuju na svakom koraku, a posebno njihovi vodovi botova na društvenim mrežama. Sve te napade on mora da sluša svakodnevno i na vašu žalost podnosi ih, kako bi nastavio da radi na sprovođenju svoje politike, jer zna da je bednicima osnovni cilj sa ovim napadima da ga pokolebaju i spreče da svoju politiku razvoja Srbije pod nazivom Srbija 2025 realizuje. Ne samo da nećete uspeti u tome, već ni građani Srbije neće dozvoliti da to učinite.\nTomić je naglasio da Vučić sa narodom gradi bolju Srbiju, a jedino što iza tajkuna i njihove prljave kampanje ostaje su primerci medija koje su upropastili svojom mržnjom, kao i naslovnice i tekstovi kao spomenici beščašća, kojih će se budući urednici tih novina stideti.\nZORAN ĐORĐEVIĆ: NAPADOM NA PORODICU – NAPADAJU PREDSEDNIKA\nBečić: Napadi na sina predsednika Vučića sve bizarniji i brutalniji!\nIgor Bečić: 'Oni ne prezaju ni od čega, njihov cilj je samo da uklone predsednika Vučića'


Kakvo vrijeme nas očekuje u naredna četiri dana\n07. 05. 2022 14:00\nBANJALUKA - U naredna četiri dana očekuju se i dalje promjenjivi vremenski uslovi, sa jutarnjim temeraturama od pet do osam steoeni Celzijusovih, a dnevne do maksimalnih 26 stepeni.\nU FBiH nema preminulih, zaražene još 32 osobe\n06. 05. 2022 15:43\nSARAJEVO - U Federaciji BiH su u protekla 24 časa evidentirana 32 nova slučaja zaraze virusom korona, a preminulih nije bilo, podaci su federalnog Zavoda za javno zdravstvo.\n05. 05. 2022 13:02\nSARAJEVO - U Federaciji BiH su u protekla 24 časa evidentirana 23 nova slučaja zaraze virusom korona, a preminulih nije bilo, saopštio je danas federalni Zavod za javno zdravstvo.\n23. 04. 2022 21:30\nSARAJEVO - U Bosni i Hercegovini danas preovladava umjereno do pretežno oblačno vrijeme. Povremeno je moguća slaba kiša, a dnevna temperatura iznosi od 15 do 21 stepen.\nU FBiH preminula jedna osoba, još 44 zaražene\n15. 04. 2022 12:43\nSARAJEVO - U Federaciji BiH (FBiH) u protekla 24 časa registrovana su 44 lica pozitivna na virus korona od 628 testiranih, a prijavljen je i jedan smrtni slučaj.\nU martu prosječna cijena dizela viša za 18,25 odsto u FBiH\n06. 04. 2022 10:00\nSARAJEVO - U Federaciji BiH (FBiH) prosječna maloprodajna cijena dizela u martu iznosila je 2,98 KM po litru i viša je za 18,25 odsto u odnosu na februar.\n05. 04. 2022 09:32\nSARAJEVO - U Federaciji BiH (FBiH) jutros je počela isplata penzija za mart.\nKakvo vrijeme nas očekuje do kraja dana\n27. 03. 2022 08:28\nBANJALUKA - U Republici Srpskoj i Federaciji BiH (FBiH) za danas je najavljeno sunčano vrijeme sa temperaturama i do 24 stepena Celzijusa.\nU FBiH zaražena još 121 osoba, tri preminule\n01. 03. 2022 12:50\nSARAJEVO - U Federaciji BiH (FBiH) u protekla 24 časa virus korona potvrđen je kod 121 osobe, a zabilježena su i tri smrtna slučaja, podaci su federalnog Zavoda za javno zdravstvo.\nU FBiH preminulo 10 lica, zaražena 123\nSARAJEVO - U Federaciji BiH (FBiH) u protekla 24 časa od posljedica zaraze virusom korona preminulo je 10 lica, a registrovana su još 123 zaražena analizom 586 uzoraka, podaci su federalnog Zavoda za javno zdravstvo.\nFBiH popustila mjere, nošenje maski više preporuka nego obaveza\n22. 02. 2022 11:48\nSARAJEVO - Nošenje maski u FBiH ostaje obaveza u zdravstvenim, socijalnim i kazneno-popravnim ustanovama i u gradskom saobraćaju, a u svim ostalim zatvorenim i otvorenim prostorima ostaje samo preporuka.\nU FBiH preminulo 17 osoba, još 811 novozaraženih\n15. 02. 2022 12:40\nSARAJEVO - U Federaciji BiH u protekla 24 časa od pregledanih 2.958 uzoraka 811 bilo je pozitivno na virus korona, preminulo je 17 lica, a šest preminulih prijavljeno je retroaktivno.\n21. 01. 2022 12:35\nBANJALUKA - Poslodavci iz Republike Srpske i Federacije BiH upozorili su da negativna politička retorika kojoj svjedočimo u posljednje vrijeme nanosi velike štete privredi i negativno utiče na životni standard građana, te pozvali najviše predstavnike političkih partija i institucije na svim nivoima u BiH da učine najveće napore sa ciljem stabilizacije političkih prilika.\n20. 01. 2022 12:37\nSARAJEVO - Virusom korona u Federaciji BiH (FBiH) zaraženo je 1.886 ljudi u protekla 24 časa, a 17 je preminulo od posljedica infekcije, saopštio je federalni Zavod za javno zdravstvo.\n18. 01. 2022 14:47\nBANJALUKA - Za posljednja 24 časa u Bosni i Hercegovini virusom korona zaražene su 3.342 osobe, što predstavlja novi rekord zaraženih u jednom danu od početka pandemije.


Naredni susret ove dve ekipe biće 76. u istoriji klubova. Partizan ima 62 pobede, dok su košarkaši Hemofarma 13 puta bili uspešniji.\nCrno-beli su doževli težak poraz u poslednjem kolu od Vojvodine i nalaze se u nešto lošijoj formi, pa se u taboru šampiona nadaju daleko boljem izdanju protiv "farmaceuta".\n''Igramo protiv jako mladog i talentovanog tima koji će u narednim kolima ulaziti u mečeve bez velikog rezultatskog opterećenja, pa će taj njihov kvalitet i zbog toga doći do izražaja. Posle tri poslednja loša izdanja Partizana, očekuju nas vrlo važne utakmice nacionalnog šampionata i fajnal fora u Tel Avivu. Zbog toga moramo da iskoristimo svaki sledeći trening i utakmicu i podignemo formu“, rekao je trener crno-belih Vlade Jovanović.\nPartizan je prvi na tabeli sa četiri pobede i dva poraza, dok je Hemofarm poslednji sa skorom 1-6, a njihov meč je zakazan za subotu od 18 časova.


Babišova vlada preživela glasanje o poverenju | EurActiv Serbia\nBabišova vlada preživela glasanje o poverenju\nČeška opozicija nije uspela da izglasa nepoverenje premijeru Andreju Babišu i njegovoj vladi koje je zatražilo pet opozicionih stranaka zbog optužbi da je taj češki premijer-milijarder prema evropskim smernicama u sukobu interesa zbog dotacija EU bivšem Babiševom koncernu Agrofert.\nNi nakon najvećih antivladinih demonstracija od Plišane revolucije 1989. godine, u nedelju kada su u Prag u park Letna došle da traže bučno odlazak Babiša 283.000 ljudi, opozicija u noći na 27. jun nije uspela da nađe više od 85 glasova, umesto 101 u donjem domu od 200 poslanika neophodnih za obaranje vlade.\nBabiša su podržali opozicioni nereformisani komunisti i partner u vladi, Češka socijaldemokratska stranka.\n"Danas su poslanici Češke socijaldemokratske stranke odlučili da žele na funkciji predsednika vlade krivično gonjenu osobu, čoveka koji ima neprihvatljiv sukob interesa, riskantnog preduzetnika čije transakcije ugrožavaju novčanike čeških poreskih obveznika", kazao je nakon glasanja posle burne 18-časovne rasprave lider opozicione Građanske demokratske stranke Petr Fijala.\nOpozicija je predlagala da se izglasa nepoverenje premijer Babišu a da Češku nastavi da vodi koaliciona vlada Babišove stranke ANO sve dok češki sudovi ne pokažu da li je zaista Babiš pre 12 godina zloupotrebio dva miliona evra evropskog novca.\nOn je tada, kako navod njegovi kritičari, svoju porodičnu farmu i konferencijski centar Rodino gnezdo namenski izvukao iz koncerna Agrofert kako bi mogla da dobije dotacije za mala preduzeća, a nakon pet godina je vratio u koncern.\n"Kada bi opozicija trebalo da traži da se izglasa nepoverenje vladi osim u trenutku kada premijer zaista pravi sramotu svojoj zemlji u Evropi bez presedana? Svaki evropski poreski obveznik danas zna da se on obogaćuje od njegovih para. To je sukob interesa bez presedana kakav ovde nije nikada bio", rekao je lider opozicione TOP09 Mirolsav Kalousek.\nStotine hiljada Čeha na ulicama od sredine aprila i opozicija u parlamentu dobile su novi podsticaj da traže ostavku Babiša kada je u maju u Prag stigao preliminarni izveštaj kontrolora Evropske komisije koji su zaključili da je po evropskim smernicama od avgusta prošle godine premijer u sukobu interesa.\nIako je svoju poslovnu imperiju formalno prebacio u poverenički fond, zbog čeških zakona o sukobu interesa, Babiš je i dalje jedini korisnik dobiti a istovremeno kao premijer učestvuje i u odlučivanju o podeli novca iz evropskih fondova češkim preduzećima.\n"Pokušaj da se izglasa nepoverenje vladi je legitimno oruđe političke borbe. Ali ja ga ne razumem. Ako ja podnesem ostavku, ostavku podnosi i cela vlada. Šta će biti onda? Prevremeni izbori? Shvatam to kao pokušaj destabilizacije naše zemlje", kazao je u raspravi u parlamentu Babiš.\nPremijer je takođe odbacio optužbe da je učinio bilo šta nezakonito i da je u sukobu interesa i podsetio poslanike da je prestao da bude vlasnik Agroferta i prebacio ga u poverenički fond, tačno onako kako je 2017. godine od njega zahtevao češki zakon o sukobu interesa funkcionera.\nTokom rasprave premijera Babiša je ponovo podržao predsednik Miloš Zemana kada je tokom obilaska regiona Visočina rekao da je to glasanje o nepoverenju izlišno jer oni koji traže smenu premijera znaju da će prilikom glasanja biti poraženi.\n"Upravo danas vladajuća koalicija i opozicija gnjave jedni druge nepotrebnim brbljanjem, umesto toga da se danas raspravlja o razumnim zakonima", kazao je Zeman u susretu sa građanima mesta Vladislav.\nU Češkoj je od 1993. godine uspeo samo jedan pokušaj izglasavanja nepoverenja vladi, kada je 2009. godine morala da podnese ostavku vlada premijera iz Građanske demokratske stranke Mireka Topolaneka usred predsedavanje Češke Evropskom unijom.


Ikan izvodio radove! Postavljanje ograde na gradskom filteru - Sandžak Haber - Sandžačke Internet Novine\nNaslovna Featured Istaknuto Ikan izvodio radove! Postavljanje ograde na gradskom filteru\nIkan izvodio radove! Postavljanje ograde na gradskom filteru\nNovi Pazar – Nakon izgradnje Atletskog stadiona koji se nalazio na gradskoj parceli koja je bila u sastavu filterskog postrojenja ,odnosno JKP”Vodovod i kanalizacija” ,na red je došlo i ograđivanje ovog postrojenja kako je i ranije najavljivano. Po rečima direktora JKP”Vodovod i kanalizacija” Hanefije Brničanina,do sada je postavljeno oko 70 % ograde.\nZa ovu aktivnost,odnosno postavljanje ograde u dužini od 380 metara ,Grad Novi Pazar izdvojio je oko tri ipo miliona dinara. Radove izvodi novopazarska firma “IKAN” company, koja će posao završiti za otprilike nedelju dana.\n“Nakon ovog posla ostaje nam samo još da postavimo video nadzor, koji nam je zaista potreban, a to će mnogo olakšati posao radnicima obezbeđenja”, kazao je direktor ovog javnog preduzeća,Hanefija Brničanin.\nPrethodni tekstDizdarević: Podigli smo nivo socijalne zaštite u Novom Pazaru\nSledeći tekstUniverziteti traže smenu Zukorlića zbog nestručnog rada


Kojović: “Negatorima genocida u Evropskoj uniji nema mjesta” – Haber.ba\nU njemu se naglašava da je priznavanje genocida u Srebrenici osnovni korak na putu Srbije ka pristupanju EU.\nTu odluku pozdravio je Predrag Kojović, predsjednik Naše stranke:\n“Negiranje genocida je najveća prepreka uspostavljanju međuetničkog povjerenja i međudržavne saradnje na iskrenim osnovama. Uvrštavanje Šoltesovog amandmana u Rezoluciju o izvještaju o napretku Srbije, Parlament EU je faktički uslovio ulazak Srbije u EU poštivanjem te historijske ali i pravne činjenice. To je dobro i za Srbiju i za BiH i za naše međusobne odnose, ali i za Evropsku uniju koja je ovim jasno stavila do znanja da u svom društvu neće negatore genocida. Neću prejudicirati kako će se Srbija odnositi prema ovoj odluci, međutim odluka je još jedan garant da je naš, bosanskohercegovači put, EU i s ovim će porasti vjera naših ljudi u ispravnost evropskih integracija.”\nTeme:EU, genocid, izdvojeno, Naša stranka, negatori, Predrag Kojović


Računarska bezbednost - 8 načini da se spreče napadi na socijalno inženjerstvo\nSocijalni inženjering u svom osnovnom obliku je hakerski razgovor za manipulaciju korisnika računala iz korisničkog imena i lozinke. Socijalni inženjering zaista nadilazi samo korisnička imena i lozinke. Dobro planirani napad socijalnog inženjeringa može uništiti kompanije. Sve najrazornije krađe informacija koristile su neku vrstu napada na socijalni inženjering. Socijalni inženjering je toliko efikasan jer kompjuterski administratori i stručnjaci za bezbednost provode sve svoje sisteme krpanja vremena i ne obučavaju zaposlene o informacionoj sigurnosti. Bezbednost informacija nadilazi patching računara, to je kombinacija fizičke sigurnosti, računarske / mrežne politike i obuke zaposlenih.\nOvaj članak će opisati mnoge zajedničke sigurnosne propuste koje kradljivci informacija iskorištavaju i kako ih možete spriječiti.\n1. Web stranice Informacije\nWeb lokacije kompanije su najbolje mjesto za početak prikupljanja informacija. Često će kompanija sva imena svojih zaposlenika, adrese e-pošte, pozicije i brojeve telefona objaviti svima. Želite da ograničite broj zaposlenih i brojeve telefona navedene na web stranici. Takođe, treba izbegavati aktivne veze uživo na adrese e-pošte zaposlenih. Uobičajena greška je da ime korisnika e-pošte kompanije bude isto kao i njihova mrežna prijava, na primer: e-adresa [Email protected] ima korisničko ime jsmith za mrežu sa istom lozinkom za e-poštu i mrežu.\n2. Telefonske prevare\nPrevare nekog na telefonu je veoma jednostavno. Zaposleni u kompaniji moraju biti obučeni da budu ljubazni, ali oprezni kada daju informacije o pozivateljima preko telefona. Jedna hakerska prevara je haker koji će nazvati kompaniju koja se predstavlja kao kompjuterski prodavac. Prodavci će pitati sekretara kakav tip računara imaju, da li imaju bežičnu mrežu i koji tip operativnih sistema rade. Hakeri mogu koristiti ove informacije za planiranje napada na mrežu. Obučite svoje zaposlene da odgovore na bilo kakva IT pitanja vezana za tehničku podršku.\n3. Outside Contractors\nSpoljni izvođači trebaju imati vezu za sigurnost kako bi pratili svoje aktivnosti. Bezbednosne veze treba da budu informisane o tome koji posao je angažovan za izvođača radova, područje rada, identitet izvođača i da li će izvođač radova ukloniti predmete sa radilišta.\n4. Ronjenje sa kontejnerima\nNajlakši način da dobijete informacije o nekome je da prođete kroz njihovo smeće. U svim slučajevima treba koristiti rezačice ili unajmiti usluge usitnjavanja. Takođe, kontejner za smeće treba da bude na sigurnom mestu i pod nadzorom.\nOni su vaša prva linija odbrane, obučite ih da nikoga ne puštaju u vašu zgradu, osim ako nisu sigurni koga su oni. Sigurnosne kamere trebaju biti smještene na glavnom ulazu i na vanjskoj strani zgrade. Lopov koji ispituje vašu mrežu će testirati da vidi da li je izazvan prilikom ulaska u zgradu, kamere mogu pomoći u prepoznavanju uzoraka i sumnjivih ljudi.\nUčinite to politikom kompanije da vas tehnološki odjel nikada neće zvati ili poslati e-mailom tražeći vaše korisničko ime ili lozinku. Ako neko pozove i zatraži lozinku ili korisničko ime, crvene zastavice će se povećavati svuda.\n7. ODJAVITI SE\nNapadi socijalnog inženjeringa dovode hakere u zgradu i oni obično nađu mnoge radne stanice na kojima se korisnik nije odjavio. Učinite to politikom kompanije da se svi korisnici moraju odjaviti sa svojih radnih stanica svaki put kada ih napuste. Ako se politika ne poštuje, zaposleni treba da bude napisan ili uplaćen. Nemojte praviti posao hakera lakše nego što jeste.\nObuka o informacijskoj sigurnosti je obavezna za svaku tvrtku veličine. Bezbednost informacija je slojeviti pristup koji počinje fizičkom strukturom zgrade sve do konfiguracije svake radne stanice. Što više vaših sigurnosnih planova ima, to je teže informativnom lopovu da ostvari svoju misiju.


Vazduh u Skoplju ove zime čistiji nego u prethodnih sedam godina\nSlika: Julian Hacker from Pixabay\nGrađani Skoplja, glavnog grada Severne Makedonije, koji je redovni gost na listi svetskih gradova sa najzagađenijim vazduhom, konačno mogu da udišu vazduh koji je manje zagađen nego prethodnih godina, tvrde gradske vlasti. Predstavnici državnih institucija kažu da su ovo rezultati mera za smanjenje zagađenja koje su primenjivane prethodnih godina.\nZagađenje vazduha u Skoplju je ogroman problem, o kojem, možda, najbolje svedoči podatak da su gradske vlasti januara 2019. godine morale da nabave prečistače vazduha za sve učionice srednjih škola. Skoplje, inače, nije usamljeno u ovoj borbi u regionu jer slične probleme imaju i drugi gradovi.\nIpak, najnoviji podaci sa državnih mernih stanica u Skoplju za januar 2021. pokazuju da su stanovnici ovog grada udisali vazduh koji je bio najmanje zagađen u poređenju sa istim mesecom u poslednjih sedam godina, saopštio je Grad Skoplje, a preneo portal Nezavisen vesnik.\nMaksimalna prosečna dnevna koncentracija čestica PM 10 bila je 162 mikrograma u januaru 2021, dok je 2015. bila 560 mikrograma\nPodaci mernih stanica pokazuju da je u januaru maksimalna prosečna dnevna koncentracija čestica PM 10 bila 162 mikrograma po kubnom metru, dok je 2015. bila čak 560.\nSmanjuje se, kako se dodaje, i broj dana kada je prosečna dnevna koncentracija PM 10 bila iznad granične vrednosti (50mg/m3), kao i prosečna izmerena dnevna maksimalna i minimalna koncentracija PM 10. Sve državne merne stanice, uključujući Centar, Gazi Baba, Rektorat, Novo Lisiče i Karpoš, zabeležile su najbolje vrednosti za januar u poređenju sa istim mesecom u poslednjih nekoliko godina.\nNa primer, u Centru je u januaru 2016. bilo 26 dana sa prosečnim dnevnim koncentracijama iznad maksimalne vrednosti, dok je ove godine bilo samo 13 dana. Najveća dnevna koncentracija PM 10 čestica u januaru 2017. bila je 482,40 mikrograma, a u januaru 2021. 141,30, pokazuju podaci Grada Skoplja.\nPodaci sa mernih stanica Gazi Baba, Karpoš i Novo Lisiče, kako je naveo Grad, ukazuju da je ovo bio januar sa najmanje dana u kojima je prosečna dnevna koncentracija bila iznad maksimalne vrednosti, najnižom minimalnom dnevnom koncentracijom i najnižom maksimalnom dnevnom koncentracijom u poslednjih sedam godina.\nGrad: Rezultati nisu slučajnost, već pokazuju trend\nSlika: Dimitris Vetsikas from Pixabay\nGradske vlasti rekle su da podaci pokazuju trend, a ne slučajnost, i kao dokaz navode da se i godišnja koncentracija čestica PM 10, takođe, smanjuje.\nU Ministarstvu životne sredine i prostornog planiranja dodaju da je stalno sprovođenje mera u poslednje dve godine dalo rezultate.\nU administrativnim i zdravstvenim ustanovama, uključujući Polikliniku u Čairu, zamenjeni su sistemi grejanja koji zagađuju vazduh, isplaćuju se subvencije za zamenu starih peći inverterskim klima uređajima u domaćinstvima, kao i za zamenu neekoloških sistema grejanja u školama i vrtićima i za ugradnju solarnih fotonaponskih panela, istakli su u Ministarstvu.\nGrađani mogu da prijave zagađivače državnom inspektoratu\nRezultate je dala i stroža kontrola izvora zagađenja nakon što su građani dobili mogućnost da zagađivače direktno prijave državnoj inspekciji za zaštitu životne sredine.\nVlada Severne Makedonije je, takođe, i ove godine usvojila program smanjenja zagađenja vazduha, a više ministarstava sprovodi aktivnosti sa tim ciljem. Na primer, Ministarstvo ekonomije je najavilo program za promociju obnovljivih izvora energije i energetsku efikasnost u domaćinstvima za 2021. godinu i program subvencionisanja dela troškova za ugradnju uređaja za korišćenje tečnog naftnog gasa (TNG), metana ili drugih alternativnih goriva u vozilima, navelo je Ministarstvo.\nMinistarstvo, takođe, priprema izmene zakona. Tako su pripremljene i predložene izmene zakona o kvalitetu ambijentalnog vazduha, kojima su utvrđeni kriterijumi i usvojena lista opština koje će morati da pripremi planove za čist vazduh.\nOsim toga, u skladu sa zakonodavstvom EU, određene lokalne samouprave imaju obavezu da usvoje kratkoročne akcione planove u periodima kada je zagađenje vazduha veliko. Ti planovi trebalo bi da sadrže obavezne mere za saobraćaj, industriju, osetljive grupe, kao i eventualno ograničenje radnog vremena, saopštilo je Ministarstvo.\nDržavna revizorska institucija: Većina planiranih mera nije sprovedena\nSa druge strane, postoje i mišljenja da država ne radi dovoljno da vazduh bude čistiji.\nProšle nedelje državna revizorska institucija Državniot zavod za revizija objavila je izveštaj o kvalitetu vazduha koji ukazuje da aktivnosti sprovedene u poslednje tri godine, iako predstavljaju napredak, nisu postigle željene rezultate u smanjenju zagađenja vazduha.\nProblem zagađenja vazduha u zemlji dugoročno zahteva sistemski integrisani pristup svih zainteresovanih strana (institucija na centralnom i lokalnom nivou, privatnog sektora i građana), navela je ova institucija.\nNadzor i kontrola su na niskom nivou, a vrlo mali deo budžetskih sredstava na centralnom i lokalnom nivou dodeljuje se za sprovođenje mera obuhvaćenih planskim dokumentima.\nZbog toga većina mera nije ni sprovedena, navodi se u izveštaju.\nEko-svest: Problem nije rešen\nI nevladina organizacija Eko-svest ističe da podaci o zagađenju vazduha, posebno u glavnom gradu Skoplju, opet govore da je situacija kritična.\n„Građani moraju da primoraju institucije da učine više na rešavanju ovog velikog problema. Od institucija tražimo da pripreme strategiju za pravednu energetsku tranziciju, alternative za zeleni transport, kao i pravične propise za efikasno grejanje domaćinstava“, saopštila je ova organizacija.\nEko-svest navodi da građani i institucije moraju sebi da postave sledeća pitanja ako žele da reše problem zagađenja vazduha: koje automobile vozimo, koja goriva i prevoz koristimo, kako grejemo domove, šta radimo sa opasnim otpadom, koristimo li obnovljive izvore energije, kakva industrija radi oko nas, da li učestvujemo u donošenju važnih odluka za zajednicu u kojoj živimo.\nTagovi: grejanje, PM10, solarni paneli, subvencije, zagađenje vazduha\nPočetna » Vesti » Životna sredina » Vazduh u Skoplju ove zime čistiji nego u prethodnih sedam godina


"Teški" 125 milijardi dolara, a ne daju bonuse zaposlenima - BIGportal.ba\nKompanija Netfliks ne daje bonuse svojim zaposlenima za postignute uspehe\nMeđutim, kompanija ovo navodi kao jedan od razloga zašto su nadjačali konkurenciju među striming servisima.\n“Poslednje što želimo je da naši radnici budu nagrađeni za cilj koji je postavljen prošlog januara”, izjavio je CEO Netfliksa Endi Vajsman.\nLogika iza ovakve odluke bi trebalo da bude u tome da se kompanija postavi u poziciju da može brzo da promeni smer u kome se kreće, i tako odgovori na nagle promene poslovne klime. CEO Netfliksa je u svojoj knjizi napisao da je rizično da se zaposleni fokusiraju na takav cilj, umesto na ono što je najbolje za kompaniju u datom trenutku, piše Biznis insajder, a prenosi Startit.\nOn smatra da su ljudi najkreativniji kada imaju dovoljno veliku platu pomoću koje mogu da odstrane određenu količinu stresa iz svog života. Međutim, dodao je, postoji loš uticaj na inovativnost kompanije ukoliko zaposleni imaju zagarantovani bonus za uspeh koji postignu.\nPrvi čovek kompanije je otišao dotle da uporedi Netfliks sa Vornerom i Diznijem, za koje smatra da nisu fleksibilni kao njegova kompanija, upravo zbog toga što nagrađuju svoje radnike.\nPrincip Netfliksa je, kaže, da jednostavno podigne plate ljudima koji su se dobro pokazali u prethodnoj godini. Međutim, u izvorima koji su nama dostupni nije navedeno po kojim metrikama se odlučuje koji radnik se pokazao dobro, a koji ne, pa i na kraju, kako se to suštinski razlikuje od davanja bonusa.\nInače, ova filozofija je počela da se primenjuje u Netfliksu pre tri godine, nakon što je došlo do izmena u poreskim zakonima SAD. Tada su bonusi koji su direktori kompanije primali za postignute uspehe pretočeni u standardnu platu.\nU tužbi koju investitori uputili Netfliksu u tom periodu, navedeno je da su još od 2015. godine “nameštali” bonuse svojim direktorima. Naime, oni su postavljali ciljeve za koje su znali da će biti lako dostignuti i tako, do jula 2017. godine, direktorima omogućili da dobiju bonuse u sedam od osam kvartala (pri čemu su u jednom kvartalu “podbacili” za samo jedan odsto).\nDirektorima je tako isplaćeno 18,73 miliona dolara kroz bonuse.\n“Svojim postupcima, okrivljeni su lažirali procese nadoknada, čime su garantovali rukovodiocima Netlfix-a ogromne isplate, i pritom zavarali investitore da su ove isplate opravdane postizanjem zadatih ciljeva na osnovu učinka”, navedeno je tada u tužbi.\nTužba je prošle godine odbačena zbog toga što “nije dala dovoljno jake dokaze da je uprava Netfliks-a bila upoznata sa ovom šemom”.\nKako je Eminem od bijede s majkom narkomankom napravio čudo


Iz Direktorata su upozorili da su zbog obilne kiše, velikog priliva vode, i jakog južnog vetra, potencijalno moguće i određene posledice u centralnim, južnim i primorskim predelima.\n"Direktorat izdaje upozorenje s ciljem podizanja operativne spremnosti nadležnih organa u sistemu zaštite i spašavanja, dok se građani pozivaju da prilagode svoje aktivnosti najavljenoj meteorološkoj situaciji, a ostali subjekti da preduzmu neophodne mere da bi se izbegla potencijalna šteta", dodaje se u saopštenju.\nIz Direktorata ističu da će svi nadležni subjeki sistema zaštite i spašavanja za pomenuti period podići nivo operativne spremnosti za odgovore u takvim situacijama.\nBujične poplave zbog kiše i nevremena moguće su i u gorskim predelima te u unutrašnjosti Dalmacije, gde je takođe izdat drugi stepen upozorenja - narančasto na opasno vreme.\nVIDEO: Kako će izgledati poplavljena Hrvatska u budućnosti


Tanjug 27. maja 2022. 15:21\nBARSELONA – Fudbaler Pari Sen Žermena Lionel Mesi razočaran je ponašanjem predsednika Barselone Žoana Laporte, koji je već nekoliko puta izjavio da bi Argentinac mogao da se vrati u katalonski klub, prenose španski mediji.\nMesi je prošle godine u suzama napustio Barselonu posle više od 20 godina provedenih u ekipi sa „Nou Kampa“.\nArgentinski fudbaler je morao da ode iz Barselone, pošto zbog finansijskih restrikcija španske lige katalonski klub nije mogao da ponudi Mesiju ugovor koji je želeo.\n„Ako Mesi i Nejmar odluče da se vrate u Barselonu mogu da dođu jedino kao slobodni igrači. Ne želimo da plaćamo fudbalere, koji su ovde već igrali. Struka bi na kraju morala da odluči da li bi se u uklopili u novi tim“, rekao je Laporta nedavno za španske medije.\n„Marka“ prenosi da je Mesijev otac Horhe je potom nazvao Laportu i upozorio ga da u intervjuima ne spominje njegovog sina.\n„Mesi je uvek biranim rečima govorio o Barseloni i ostavio je mogućnost da se jednog dana vrati. Međutim, to je trenutno nemoguće, jer je u lošim odnosima sa Laportom. Mesi misli da ga je Laporta prevario kada je morao da ode iz Barselone. Horhe Mesi je poručio Laporti da prestane da govori o njegovom sinu, jer je ta priča završena“, rekao je za „Marku“ izvor blizak porodici Mesi.\nDamijano Tomazi novi gradonačelnik Verone\nNapoli traži 110 miliona evra za nigerijskog napadača\nIvanovićeva: Uzbudljivo je gledati Đokovića i Nadala


Beograd domaćin najvećeg inženjerskog takmičenja u Evropi | BEST Beograd\nBeograd domaćin najvećeg inženjerskog takmičenja u Evropi\nEBEC Final ( Europian BEST Engineering Competition ) je treća, ujedno i poslednja runda najvećeg evropskog inženjerskog takmičenja. Takmičenje kakvo je danas, prvi put održano je 2009. godine, a nastalo je 2002. godine po uzoru na takmičenje koje se održava u Kanadi. Danas na EBEC-u učestvuju studenti tehničko-tehnoloških struka sa 88 univerziteta iz 32 zemlje Evrope.\nFinalnom inženjerskom takmičenju prethode lokalna runda, EBEC Beograd -Beogradski dani inženjera! koje se održava u Beogradu 8 godina unazad, zatim EBEC Balkan takmičenje koje je ove godine takođe održano u Beogradu. Studentska organizacija BEST Beograd, Univerzitet u Beogradu i grad Beograd ove godine izabrani su da budu domaćini finalne runde ovog takmičenja. Beograd će ugostiti više od 120 takmičara i preko 200 volontera u augustu 2016. godine.\nStudenti tehničkih i tehnoloških struka Univerziteta u Beogradu prepoznaju EBEC kao jedno od vodećih studentskih takmičenja, to pokazuje i uspeh na prošlogodišnjem takmičenju u Rigi, gde su naši takmičari iz Beograda zauzeli treće mesto. Ove godine u Portu naši predstavnici su studenti sa Univerziteta u Nišu i Novom Sadu.\nViše informacija o EBEC Final-u možete pronaći na http://ebec.best.eu.org/index.php\n← “Web development using WordPress” – Međunarodni akademski stručni seminar BEST Beograda\nStipendija za učenje programiranja za iOS platformu – Objective C i Swift →


Produžen rok za kupovinu „Beobanke” - Vesti : BGinfo - Beograd na dlanu - Sve o Beogradu\n– Rok je pomeren na zahtev brojnih zainteresovanih koji su tražili produženje, kako bi mogli da obezbede sredstva za depozit. Prvobitan rok od 15 dana bio je prekratak za potencijalne kupce iz drugih država zbog komplikovanih procedura vezanih za transfer novca iz inostranstva – rekao je Dragutin Nenezić, pomoćnik šefa Kabineta gradonačelnika za investicije.\nOn je istakao da očekuje da će se u naredna dva meseca javiti još potencijalnih kupaca, kao i da za sada vlada veliko interesovanje.\n– Reč je o veoma atraktivnoj lokaciji u centru grada, a s obzirom na to da je Grad Beograd širom otvorio vrata investitorima, verujemo da ćemo imati zdravu konkurenciju na javnom nadmetanju. Cilj nam je, naravno, što više zainteresovanih, kako bismo imali veću cenu i samim tim veću korist za grad i građane – zaključio je Nenezić.


NDNV: Uvrede advokata Aleksića na račun novinara opasne za celo društvo – Matrica slobode medija\nPosted on September 23, 2021 by Teodora\nNovi Sad, 23.09.2021. –\nNezavisno društvo novinara Vojvodine (NDNV) najoštrije osuđuje način na koji je novosadski advokat Nemanja Aleksić izvređao novinara Danasa Radovana Balaća, kao i druge kolege novinarske profesionalce i medije, te pozivamo advokatsku zajednicu da reaguje na ovakve incidente koji predstavljaju direktno ugrožavanje novinarskih i medijskih sloboda.\nAdvokat Nemanja Aleksić juče je, prema rečima kolege Balaća, izvređao novinara Danasa koji ga je pozvao da odgovori na pitanja u vezi sa s tim što je zameniku gradonačelnika Beograda Goranu Vesiću poklonio kamper vozilo kao pokretnu kancelariju. “Pošto ja volim svoju državu za razliku od vaših gazda i vašeg mucavog jadnog glodura koji misli da je duhovit petkom, smatrao sam svojom obavezom da pomognem Gradu Beogradu iznajmim i ustupim nešto“, rekao je Aleksić novinaru Radovanu Balaću.\nNovinari u Srbiji izloženi su već godinama politčkim pritiscima, cenzuri, linču režimskih tabloida, uvredama, pretnjama, pa i fizičkim napadima. U takvoj atmosferi niko od građana Srbije ne može da se oseća bezbedno, jer su upravo nezavisni novinari i slobodni mediji garant poštovanja njihovih prava i sloboda.\n← Previous Previous post: Zekić: Klanšček ispunjava sve uslove za predsednika UO RTS-a\nNext → Next post: UNS: Urednici i novinari dužni da štite identitet dece žrtava vršnjačkog nasilja


50 besplatnih sajtova budva - Laganoo\n50 besplatnih web sajtova\nInicijativa Opštine Budva\nza pomoć lokalnim\nSekretarijat za privredu poziva sve privredne subjekte i registrovane poljoprivredne proizvođače, sa teritorije opštine Budva, da se prijave na konkurs za izradu 50 sajtova/internet prodavnica, koji su obezbijeđeni u saradnji sa agencijom Laganoo.\nSekretarijat za privredu realizije ovaj projekat u cilju razvoja poslovnog ambijenta. Kriza izazvana pandemijom korona virusa znatno je uticala na ubrzan proces digitalizacije, te s toga vjerujemo da će donacija 50 web sajtova ili internet prodavnica biti veoma značajna podrška privredi našeg grada, za unapređenje i razvoj poslovanja.\nAgencija za digitalne i e-commerce usluge Laganoo, u saradnji sa Opštinom Budva, obezbjeđuje besplatnu izradu web sajta, kao i hosting, u trajanju od godinu dana.\nSlažem se sa navedenim uslovima\nEventualna pitanja i nedoumice možete uputiti na email adresu:\nKompanija Laganoo se obavezuje da bez naknade pruži usluge kreiranja web sajta za sve korisnike koji se prijave za vrijeme trajanja konkursa, a koji ne budu među 50 izabranih putem ovog konkursa. Korisnicima se neće naplaćivati jednokratna naknada izrade web sajta, već samo hosting web sajta na mjesečnom nivou.\nKrajnji cilj jeste da se podigne svijest o značaju e-trgovine u poslovanju i da se jasno istaknu benefiti koji ovaj vid trgovine nudi. Privredni subjekti će biti podsaknuti da koristeći marketing kanale i društvene mreže, promovišu i ističu važnost web sajta i elektronske trgovine i na taj način doprinesu edukaciji kompletne javnosti.\nLaganoo je više od našeg imena, to je naš moto.\nNaš tim razumije da upravljanje kompanijom može biti izazovno posebno na malom tržištu kao što je naše, zato je naš cilj da pomognemo klijentima da izgrade svoj online identitet. To činimo vodeći ih kroz cjelokupan proces od izrade web sajtova i web prodavnica, implementaciju elektronskog plaćanja do promociju web sajta i usluga. Pružajući klijentima kompletu uslugu od sistema elektronskog plaćanja do digitalnog marketinga obezbjeđujemo našim klijentima online prisustvo koje zaista uvećava njihov prihod.\nU društvu koje se razvija brzim tempom, gdje su kupcima informacije dostupne na par klikova, web sajtovi su postali neophodni u poslovanju i građenju imidža kompanije. Laganoo tim čini dobitna kombinacija kreativaca i analitičara koji ulažu svoje znanje i iskustvo u pomaganju kompanijama da njihovi brendovi budu prepoznatljivi na internetu.\nInicijativa Opštine Budva za pomoć lokalnim biznisima.


Usvojen set uredbi o prometu robe sa Kosovom\nMinistar finansija Mlađan Dinkić rekao je juče da je usvojen set uredbi o prometu robe sa Kosovom i Metohijom, odnosno, dopunjena je i prečišćena prethodna uredba, tako da je određeno da kontrolu robe na administrativnoj liniji obavlja posebna jedinica Poreske uprave.\nTa jedinica Poreske uprave vršiće kontrolu robe srpskih proizvođača sa Kosova i Metohije, dok će carina ostati na administrativnoj liniji i kontrolisati promet robe koju proizvode Albanci. Takođe, odlučeno je da se roba koja je proizvedena van Kosova i Metohije, a koja je u južnoj pokrajini u tranzitu, ne može cariniti na administrativnoj liniji, već će biti upućivana na međunarodne granične prelaze "Preševo" i "Prohor Pčinjski", objasnio je Dinkić.\nOn je takođe saopštio da je Vlada odlučila da ovlasti Narodnu banku Srbije i Ministarstvo finansija da sledeće nedelje potpišu sa Vladom Italije kredit u visini od 33 miliona evra, koji je namenjen kreditiranju malih i srednjih preduzeća u Srbiji pod povoljnim uslovima.\nDinkić je naveo i da je Vlada donela Uredbu o ostvarivanju prava fizičkog lica, kupca dobara i usluga u sprovođenju Zakona o fiskalnim kasama, što znači da će od ponedeljka svi građani koji zapaze da se ne izdaju fiskalni računi u trgovinama moći to da prijave na broj Ministarstva finansija 011/361-99-00, za šta imaju pravo na naknadu od 500 dinara po jednoj prijavi.


Izvor: Tracara.com, 19.Jun.2019, 09:45\nSvetlana Ceca Ražnatović stala je na stranu žena koje su preživele nasilje, poručivši im da to što trpe nikada nije rešenje. “Svakoj ženi može da se desi da dobije šamar ili batine,” kaže folk diva. “Kad bi se to meni dogodilo, nikad ne bih dozvolila da se muškarac provuče s tim. Prijavila bih ga policiji, […]...\nSvetlana Ceca Ražnatović stala u odbranu žena: Evo šta nikada ne bi oprostila muškarcu\nSvetlana Ceca Ražnatović stala je na stranu žena koje su preživele nasilje, poručivši im da to što trpe nikada nije rešenje. – Svakoj ženi može da se desi da dobije šamar ili batine – kaže folk diva. – Kad bi se to meni dogodilo, nikad ne bih dozvolila da se muškarac provuče s tim....


Dodik: "Oluja" poslednja kockica u mozaiku zla VIDEO - B92\nMilorad Dodik izjavio je da je operacija "Oluja" bila "kockica u mozaiku zla koji je za cilj imao nestanak Srba i koji je sprovoðen èitavog prošlog veka".\nIzvor: Beta utorak, 4.08.2020. | 21:26\nNa centralnoj komemoraciji povodom 25. godišnjice progona Srba iz Hrvatske tokom operacije "Oluja", Dodik je rekao da je ta hrvatska akcija iz avgusta 1995. godine bila "završni èin hrvatskog etnièkog èišæenja i genocida (nad Srbima) u 20. veku".\nDodao je da je "genocid nad Srbima zvanièna politika hrvatske nezavisne države, sistemski sprovoðena i dokazana u Oluji".\n"Nikada, osim u socijalistièkoj Jugoslaviji, Hrvati nisu krili da je Hrvatska bez Srba njihov san i cilj. O tome je govorio i (bivši predsednik Hrvatske Franjo) Tuðman, tražeæi da se Srbi smanje na minimalnu manjinu kako ne bi više bili remetaèki faktor", naveo je Dodik.\nOn je kazao da je akcija "Oluja" deo procesa "koji je poèeo 1895, 1902. i 1905. godine, kada su u Zagrebu organizovani progoni Srba".\n"Taj plan je nastavljen 1909. godine i potom u Prvom svetskom ratu, a u Drugom svetskom ratu dobio je ime i lice, ime NDH i lice kroz sve zloèine koje su èinile ustaše nad srpskim narodom", rekao je Dodik.\nNaglasio je da je "Oluja" zloèin nad Srbima izvršen "uz blagoslov velikih sila tog vremena s ciljem da Srbi budu proterani iz Hrvatske".\nOn je naveo da su "srpske žrtve zavetovale buduæe generacije da ne smeju da dozvole da se takvo zlo opet ponovi bilo kom srpskom detetu" i da "Srbi više nikad ne smeju biti izbeglice".\n"Naša osveta nije i neæe biti smrt, naša osveta je veæa od toga, naša osveta je život, sloboda, mir, a to je snaga veæa od svakog zla. Naša osveta je i to što i danas postojimo i što naš narod ima svoju slobodu u svojoj Republici Srpskoj i svojoj jedinoj Srbiji", kazao je Dodik.\nDodik je ocenio da su se "prevarili oni koji su mislili da æe Hravti ulaskom u EU sakriti tragove neèoveštva" i rekao da je "dovoljno da bilo ko iz Evrope uzme rezultate dva popisa i upita se kako je posle 10 godina nekoliko stotina hiljada Srba manje na prostoru Hrvatske".\n"Kako neko može to da slavi? Kako neko može to da naziva Danom domovinske zahvalnosti? Kome se ta domovinska zahvalnost upuæuje? Da li onima koji su nosili simbol na kojem je pisalo 'Za dom spremni'? Za šta im je ta domovinska zahvalnost? Za to što su zapalili 20.000 kuæa, ubili 1.500 civila i proterali 250.000 naših ljudi? Ako im je to domovinska zahvalnost, to dovoljno govori i o tom danu i o toj zahvalnosti i o toj zemlji", rekao je Dodik.\nOn je kazao da su Srbi danas snažni "onoliko koliko je snažna Srbija koja se uzdiže i jaèa" i da æe "Srbija i Republika Srpska veèno postojati".\n"Srbi su snažni onoliko koliko je snažna Srbija u koju su zagledani svi Srbi van nje, uvereni da samo moæna i snažna Srbija može da bude garancija naše slobode i našeg mira", istakao je srpski èlan Predsedništva BiH.\nOn je zahvalio predsedniku Srbije Aleksandru Vuèiæu što, kako je rekao, "gradi upravo takvu Srbiju na koju su ponosni Srbi van Srbije".


Ko je ko u slučaju „Kolubara” | BIRN\nKo je ko u slučaju „Kolubara”\nDragan Tomić (u pritvoru od oktobra 2011. do septembra 2012. godine) – direktor „Kolubare“ (2004-2007), zamenik generalnog direktora EPS i predsednik Skupštine „Kolubare“ (2008-2009), tereti se da je pomoćniku direktora za komercijalne poslove Radisavu Rankoviću nalagao sačinjavanje, ali i sam sačinjavao zahteve za angažovanje radnih mašina, pri čemu je navodno saopštavao i imena privrednih društava\nDragan Tomić (u pritvoru od oktobra 2011. do septembra 2012. godine) – direktor „Kolubare“ (2004-2007), zamenik generalnog direktora EPS i predsednik Skupštine „Kolubare“ (2008-2009), tereti se da je pomoćniku direktora za komercijalne poslove Radisavu Rankoviću nalagao sačinjavanje, ali i sam sačinjavao zahteve za angažovanje radnih mašina, pri čemu je navodno saopštavao i imena privrednih društava od kojih bi mehanizacija trebalo da bude angažovana. Na osnovu tih zahteva, 2007. godine su angažovane mašine devet privatnih firmi – „Deviks“ iz Lazarevca, „Kolubara Osečnica“ iz Mionice, „Neol Gradnja“ iz Lazarevca, „Belhem MGI“ iz Beograda, „Plan-projekt“ iz Lazarevca, „Svin“ iz Gornjeg Milanovca, „Pam-ek“ iz Beograda, „Aleksandar K&J“ iz Lazarevca i „Joni komerc“ iz Lazarevca.\nTomićeve instrukcije i nalozi dostavljani su direktorima zavisnih preduzeća „Kolubare“ – direktoru „Kolubare Usluge“ Dušku Obradoviću i direktoru „Kolubare Građevinar“ Slavoljubu Pavloviću – direktno preko Komercijalne službe „Kolubare”, koja je nadležna samo za davanje mišljenja, odnosno saglasnosti za te potrebe. U slučaju trećeg zavisnog preduzeća – „Kolubare Mali Borak“, instrukcije su dostavljane direktoru Milanu Todoroviću direktno od strane Tomića ili posredstvom Rankovića. Ugovori su ostali važeći i posle prestanka Tomićeve funkcije direktora „Kolubara“.\nVladan Jovičić (u pritvoru od oktobra 2011. do septembra 2012. godine) – direktor „Kolubare“ (2007-2009), tereti se da je na isti način kao Tomić dostavljao zahteve Rankoviću, ali i da je u određenim slučajevima imena firmi od kojih bi mašine trebalo da budu angažovane saopštavao Rankoviću telefonom. Na osnovu tih instrukcija, 2008. i 2009. godine su angažovane mašine sedam privatnih firmi – „Aleksandar K&J“ iz Lazarevca, „Beokran sistem“ iz Beograda, „Neol Gradnja“ iz Lazarevca, STAZR „Cvetić“ iz Lazarevca, „Plan-projekt“ iz Lazarevca, „Kačer turist“ iz Lazarevca i STAZR „Laketa Lazar“ iz Lazarevca.\nJovičićeve instrukcije i nalozi, baš kao i Tomićeve, zaobilazile su Službu za proizvodno-tehničke poslove „Kolubare”, te su ih „ćerke-firme“ dobijale od Komercijalne službe rudnika. Ugovori su i u tim slučajevima zaključivani bez tendera.\nRadisav Ranković (u pritvoru od oktobra 2011. do jula 2012. godine) – pomoćnik direktora za komercijalne poslove (2006-2012), tereti se da je po nalozima Tomića i Jovičića sačinjavao zahteve za angažovanje mehanizacije – koje su uglavnom potpisivali Tomić i Jovičić. Međutim, Ranković je i sam potpisivao dokumentaciju kojom su 2007. i 2008. godine angažovane mašine četiri privatne firme – „Deviks“, „Čaki trans“, „Plan-projekt“ i STAZR „Laketa Lazar“ iz Lazarevca. Ranković je dokumentaciju dostavljao zavisnim preduzećima „Kolubare“, a odgovorna lica „Kolubare Usluge“ i „Kolubare Građevinar“ su na osnovu tih naloga, bez tendera, ugovarale zakup mehanizacije. U slučaju „Kolubare Mali Borak“, Ranković je navodno usmeno obaveštavao direktora Todorovića sa kojim firmama, koju mašinu i na koje vreme treba da angažuje.\nRadosav Milić (u pritvoru od oktobra 2011. do novembra iste godine) – direktor ogranka „Kolubara Površinski kopovi“ (2004-2009) i Vladan Radovanović (u pritvoru od oktobra 2011. do januara 2012. godine) – tehnički direktor istog dela sistema „Kolubare“ (2004-2009), terete se da su bez iskazane potrebe Službe za proizvodno-tehničke poslove, odnosno bez saglasnosti Komercijalne službe, postupali po nalozima Tomića i Jovičića – prihvatali mašine, koje su od privatnih firmi zakupile tri „ćerke-firme“, i raspoređivali ih po pogonima, odnosno poljima. Milić i Radovanović su navodno saopštavali petorici direktora pogona koliko će se radnih sati upisivati određenoj mašini.\nMilan Petrović (u pritvoru od oktobra 2011. do marta 2012. godine) – direktor pogona Polja „D“ – „Kolubara Površinski kopovi“, tereti se da je po nalozima Milića i Radovanovića, od novembra 2007. do juna 2009. godine, prihvatao mašine 12 privatnih firmi – „Aleksandar K&J“ iz Lazarevca, „Belhem MGI“ iz Beograda, „Beoogrev“ iz Beograda, „Deviks“ iz Lazarevca, „Neol Gradnja“ iz Lazarevca, „Pam-ek“ iz Beograda, „Sakupljač“ iz Lazarevca, „Džoker No2“ iz Vreoca, „Plan-projekt“ iz Lazarevca, STAZR „Laketa Lazar“ iz Lazarevca i „Lep izgled“ iz Lazarevca – raspoređivao ih na rad i nalagao upravniku polja koliko će se radnih sati upisivati određenoj mašini. Petrović je potpisivao mesečne izveštaje o radu tih mašina, iako mu je navodno bilo poznato da nisu imale toliko radnih časova koliko je naznačeno, čime je omogućio navedenim firmama da na ime neosnovano obračunatih časova rada ukupno naplate najmanje 489.9 miliona dinara od „Kolubare“.\nMilutin Bobić (u pritvoru od oktobra 2011. do januara 2012. godine) – direktor pogona „Tamnava – Zapadno polje“ – „Kolubara Površinski kopovi“, tereti se da je po nalozima Milića i Radovanovića, od februara 2008. do juna 2009. godine, prihvatao mašine tri privatne firme – „Belhem MGI“ iz Beograda, „Deviks“ iz Lazarevca i „Svin“ iz Gornjeg Milanovca – raspoređivao ih na rad i nalagao upravniku polja koliko će se radnih sati upisivati određenoj mašini. Bobić je potpisivao mesečne izveštaje o radu tih mašina, iako mu je navodno bilo poznato da nisu imale toliko radnih časova koliko je naznačeno, čime je omogućio navedenim firmama da na ime neosnovano obračunatih časova rada ukupno naplate najmanje 130.7 miliona dinara od „Kolubare“.\nSveta Mirković (u pritvoru u oktobru 2011. godine) – direktor Pogona pomoćne mehanizacije – „Kolubara Površinski kopovi“, tereti se da je po nalozima Milića i Radovanovića, od januara 2008. do juna 2009. godine, prihvatao mašine 11 privatnih firmi – „Beokran sistem“ iz Beograda, „Beoogrev“ iz Beograda, „Deviks“ iz Lazarevca, „Neol Gradnja“ iz Lazarevca, „Svin“ iz Gornjeg Milanovca, „Joni komerc“ iz Lazarevca, „Čaki trans“ iz Lazarevca, „Kačer turist“ iz Lazarevca, STAZR „Laketa Lazar“ iz Lazarevca, „Lep izgled“ iz Lazarevca i „Iris“ iz Lazarevca – raspoređivao ih na rad u Pomoćnoj mehanizaciji i nalagao koliko će se radnih sati upisivati određenoj mašini, čime je omogućio navedenim firmama da na ime neosnovano obračunatih časova rada ukupno naplate najmanje 194.2 miliona dinara od „Kolubare“.\nŽivojin Jovanović (u pritvoru u oktobru 2011. godine) – direktor pogona „Tamnava – Istočno polje“ – „Kolubara Površinski kopovi“, tereti se da je po nalozima Milića i Radovanovića, od novembra 2007. do juna 2009. godine, prihvatao mašine tri privatne firme – „Deviks“ iz Lazarevca, „Kolubara Osečnica“ iz Mionice i STAZR „Laketa Lazar“ iz Lazarevca – raspoređivao ih na rad i nalagao upravniku polja koliko će se radnih sati upisivati određenoj mašini. Jovanović je potpisivao mesečne izveštaje o radu tih mašina, iako mu je navodno bilo poznato da nisu imale toliko radnih časova koliko je naznačeno, čime je omogućio navedenim firmama da na ime neosnovano obračunatih časova rada ukupno naplate najmanje 66.9 miliona dinara od „Kolubare“.\nSvetolik Simić (u pritvoru od oktobra 2011. do januara 2012. godine) – direktor pogona Polja „B“ – „Kolubara Površinski kopovi“, tereti se da je po nalozima Milića i Radovanovića, od novembra 2007. do juna 2009. godine, prihvatao mašine devet privatnih firmi – „Beoogrev“ iz Beograda, „Džoker No2“ iz Vreoca, STAZR „Cvetić“ iz Lazarevca, „Deviks“ iz Lazarevca, „Pam-ek“ iz Beograda, „Neol Gradnja“ iz Lazarevca, „Plan-projekt“ iz Lazarevca, „Sakupljač“ iz Lazarevca i „Joni komerc“ iz Lazarevca – raspoređivao ih na rad i nalagao upravniku polja koliko će se radnih sati upisivati određenoj mašini. Simić je potpisivao mesečne izveštaje o radu tih mašina, iako mu je navodno bilo poznato da nisu imale toliko radnih časova koliko je naznačeno, čime je omogućio navedenim firmama da na ime neosnovano obračunatih časova rada ukupno naplate najmanje 172.8 miliona dinara od „Kolubare“.\nSlavoljub Pavlović – direktor „Kolubare Građevinar“, tereti se da je od novembra 2007. do juna 2009. godine, u dogovoru sa Tomićem, Jovičićem i Rankovićem, prihvatao zahteve „Kolubare“ za angažovanje mehanizacije i zaključivao ugovore o angažovanju sa 13 privatnih firmi – „Deviks“ iz Lazarevca, „Pam-ek“ iz Beograda, „Aleksandar K&J“ iz Lazarevca, „Džoker No2“ iz Vreoca, „Lep izgled“ iz Lazarevca, „Neol Gradnja“ iz Lazarevca, „Plan-projekt“ iz Lazarevca, „Svin“ iz Gornjeg Milanovca, „Belhem MGI“ iz Beograda, „Joni komerc“ iz Lazarevca, „Kačer turist“ iz Lazarevca, „Čaki trans“ iz Lazarevca i „Kolubara Osečnica“ iz Mionice – na osnovu kojih su vlasnici navedenih firmi izdavali račune „Kolubari Građevinar“, koja ih je usmeravala „Kolubari“. Na osnovu tog „lanca“ i obračunatih 64.642 sata rada više od mogućeg – vlasnicima navedenih privatnih firmi je isplaćeno 374 miliona dinara, na štetu „Kolubare”.\nDuško Obradović – direktor „Kolubare Usluge“, tereti se da je od novembra 2007. do juna 2009. godine, u dogovoru sa Tomićem, Jovičićem i Rankovićem, prihvatao zahteve „Kolubare“ za angažovanje mehanizacije i zaključivao ugovore o angažovanju sa 12 privatnih firmi – „Deviks“ iz Lazarevca, „Iris“ iz Lazarevca, „Sakupljač“ iz Lazarevca, STAZR „Cvetić“ iz Lazarevca, „Aleksandar K&J“ iz Lazarevca, „Neol Gradnja“ iz Lazarevca, Beokran sistem“ iz Beograda, „Plan-projekt“ iz Lazarevca, STAZR „Laketa Lazar“ iz Lazarevca, „Kolubara Osečnica“ iz Mionice, „Kačer turist“ iz Lazarevca i „Čaki trans“ iz Lazarevca – na osnovu kojih su vlasnici navedenih firmi izdavali račune „Kolubari Usluge“, koja ih je usmeravala „Kolubari“. Na osnovu tog „lanca“ i obračunatih 29.912 sati rada više od mogućeg – vlasnicima navedenih privatnih firmi je isplaćeno 177.7 miliona dinara, na štetu „Kolubare”. Krivični postupak protiv Vere Trifunović je obustavljen zbog smrti okrivljene.\nOsim funkcionera „Kolubare“ i njenih zavisnih preduzeća, vlasnici i zastupnici privatnih firmi, navodno postupajući po planu i dogovoru sa Tomićem i Jovičićem, dostavljali su podatke o broju i vrsti radne mehanizacije kojom raspolažu, posle čega su zaključivali ugovore o angažovanju mašina i vozila sa jednom, dve ili sve tri „ćerke-firme“ „Kolubare”. Vlasnici i zastupnici privatnih firmi su navodno nalagali rukovodiocima mašina i vozila da upisuju veći broj časova rada od stvarnog. Na taj način su neosnovano naplatili više od 1.1 milijarde dinara od „Kolubare“.\nVitomir Dimitrijević (u pritvoru od oktobra 2011. do jula 2012. godine) – direktor firme „Deviks“ iz Lazarevca, registrovane za proizvodnju metalnih konstrukcija i delova konstrukcija. Dimitrijević se tereti da je u periodu od novembra 2007. do juna 2009. godine na osnovu zaključenih ugovora o angažovanju 14 radnih mašina neosnovano naplatio 239.7 miliona dinara od „Kolubare”.\nRadosav Savatijević (u pritvoru od oktobra 2011. do avgusta 2012. godine) – direktor firme „Pam-ek“ iz Beograda, registrovane za trgovinu na veliko ostalim proizvodima za domaćinstvo, direktor firme „Beoogrev“ iz Beograda, registrovane za trgovinu na veliko čvrstim, tečnim i gasovitim gorivima i sličnim proizvodima, odgovorno lice firme „Aleksandar K&J“ iz Lazarevca, registrovane za trgovinu na veliko drvetom, građevinskim materijalom i sanitarnom opremom i odgovorno lice firme „Beokran sistem“ iz Beograda, registrovane za izgradnju stambenih i nestambenih zgrada. Savatijević se tereti da je u periodu od novembra 2007. do juna 2009. godine na osnovu zaključenih ugovora o angažovanju 19 radnih mašina neosnovano naplatio ukupno 233.9 miliona dinara od „Kolubare”, i to 52.7 za „Pam-ek“, 91.2 za „Beoogrev“, 65.6 za „Beokran sistem“, a 24.5 miliona dinara za firmu „Aleksandar K&J“.\nDejan Živojinović (u pritvoru od oktobra 2011. do jula 2012. godine) – direktor firme „Plan-projekt“ iz Lazarevca, registrovane za izgradnju stambenih i nestambenih zgrada. Živojinović se tereti da je u periodu od novembra 2007. do juna 2009. godine na osnovu zaključenih ugovora o angažovanju pet radnih mašina neosnovano naplatio 109.8 miliona dinara od „Kolubare”.\nNenad Živojinović (u pritvoru od oktobra 2011. do jula 2012. godine) – direktor firme „Neol Gradnja“ iz Lazarevca, registrovane za pripremna gradilišta. Živojinović se tereti da je u periodu od novembra 2007. do juna 2009. godine na osnovu zaključenih ugovora o angažovanju osam radnih mašina neosnovano naplatio 75.2 miliona dinara od „Kolubare”.\nRadovan Cvetić (u pritvoru od oktobra 2011. do novembra iste godine) – zastupnik samostalne trgovinske, autoprevozničke i zanatske radnje „Cvetić“ iz Lazarevca. Cvetić se tereti da je u periodu od avgusta 2008. do juna 2009. godine na osnovu zaključenih ugovora o angažovanju jedne radne mašine i dva vozila neosnovano naplatio 17.3 miliona dinara od „Kolubare”.\nGoran Marojević (u pritvoru od oktobra 2011. do marta 2012. godine) – odgovorno lice firme „Belhem MGI“ iz Beograda, registrovane za konsultantske aktivnosti u vezi s poslovanjem i ostalim upravljanjem. Marojević se tereti da je u periodu od januara 2008. do juna 2009. godine na osnovu zaključenih ugovora o angažovanju četiri radne mašine neosnovano naplatio 56.2 miliona dinara od „Kolubare”.\nVera Trifunović (u pritvoru od oktobra 2011. do decembra iste godine) – direktorka firme „Svin“ iz Gornjeg Milanovca, registrovane za izgradnju stambenih i nestambenih zgrada. Trifunovićeva se tereti da je u periodu od januara 2008. do juna 2009. godine na osnovu zaključenih ugovora o angažovanju dve radne mašine i dva vozila neosnovano naplatila 41.4 miliona dinara od „Kolubare”. Krivični postupak protiv Vere Trifunović je obustavljen zbog smrti okrivljene.\nDejan Dimitrijević (u pritvoru od novembra 2011. do februara 2012. godine) – direktor firme „Joni komerc“ iz Lazarevca, registrovane za drumski prevoz tereta. Dimitrijević se tereti da je u periodu od januara 2008. do juna 2009. godine na osnovu zaključenih ugovora o angažovanju dve radne mašine neosnovano naplatio 51.4 miliona dinara od „Kolubare”.\nLazar Laketa (u pritvoru od novembra 2011. do februara 2012. godine) – vlasnik samostalne trgovinske, autoprevozničke i zanatske radnje „Laketa Lazar“ iz Lazarevca. Laketa se tereti da je u periodu od januara do oktobra 2008. godine na osnovu zaključenog ugovora o angažovanju jedne radne mašine neosnovano naplatio 15.9 miliona dinara od „Kolubare”.\nZoran Ristivojević (u pritvoru od novembra 2011. do marta 2012. godine) – direktor firme „Čaki trans“ iz Lazarevca, registrovane za drumski prevoz tereta. Ristivojević se tereti da je u periodu od januara 2008. do juna 2009. godine na osnovu zaključenih ugovora o angažovanju dve radne mašine neosnovano naplatio 26 miliona dinara od „Kolubare”.\nMilorad Vojinović – direktor firme „Kačer turist“ iz Lazarevca, registrovane za turističke usluge, hotele i sličaj smeštaj. Vojinović se tereti da je u periodu od januara do jula 2008. godine na osnovu zaključenog ugovora o angažovanju jedne radne mašine neosnovano naplatio 3.6 miliona dinara od „Kolubare”.\nDragan Ivanović (u pritvoru od novembra 2011. do marta 2012. godine) – direktor firme „Kolubara Osečnica“ iz Mionice, registrovane za eksploataciju građevinskog i ukrasnog kamena, krečnjaka, gipsa i krede. Ivanović se tereti da je u periodu od januara 2008. do juna 2009. godine na osnovu zaključenih ugovora o angažovanju dve radne mašine neosnovano naplatio 19.9 miliona dinara od „Kolubare”.\nDejan Živanović (u pritvoru od decembra 2011. do marta 2012. godine) – direktor firme „Džoker No2“ iz Vreoca, registrovane za izgradnju stambenih i nestambenih zgrada. Živanović se tereti da je u periodu od januara 2008. do juna 2009. godine na osnovu zaključenih ugovora o angažovanju pet radnih mašina neosnovano naplatio 61.7 miliona dinara od „Kolubare”.\nDejan Radosavljević (u pritvoru od decembra 2011. do januara 2012. godine) – direktor firme „Sakupljač“ iz Lazarevca, registrovane za ponovnu upotrebu razvrstanih materijala. Radosavljević se tereti da je u periodu od januara 2008. do juna 2009. godine na osnovu zaključenih ugovora o angažovanju četiri radne mašine neosnovano naplatio 16.9 miliona dinara od „Kolubare”.\nRadoš Milosavljević (u pritvoru od decembra 2011. do marta 2012. godine) – odgovorno lice firme „Lep izgled“ iz Lazarevca, registrovane za izgradnju stambenih i nestambenih zgrada. Milosavljević se tereti da je u periodu od januara 2008. do juna 2009. godine na osnovu zaključenih ugovora o angažovanju dve radne mašine neosnovano naplatio 16.9 miliona dinara od „Kolubare”.\nZoran Janković (u pritvoru od decembra 2011. do marta 2012. godine) – direkor firme „Iris“ iz Lazarevca, registrovane za izgradnju stambenih i nestambenih zgrada. Janković se tereti da je u periodu od januara 2008. do jula 2009. godine na osnovu zaključenih ugovora o angažovanju osam radnih mašina neosnovano naplatio 125.6 miliona dinara od „Kolubare”. Mašine „Irisa“ date su na korišćenje bez naknade Protivterorističkoj jedinici Ministarstva unutrašnjih poslova, zbog izvođenja radova u bazi PTJ u Lipovici.


Republika / (VIDEO) Ovo je Putinov ubica dronova, projektila i letelica: "Peresvet" je novi ponos ruske vojske\nyoutube.com/ BEST TECH\nOružje budućnosti: Laserski sistem "Peresvet"\nRusko vojno osoblje koje će upravljati ovim sistemima prošlo je specijalni trening u Možajski vojno svemirskoj akademiji u Sankt Peterburgu.\n- Kao borbene jedinice trenirane za korišćenje ovog naprednog oružja, oni su naučili i vežbali kako da ga postave i spreme za korišćenje - navodi TASS saopštenje Ministarstva.\nLaserski sistem je nazvan po Peresvetu, pravoslavnom monahu borcu iz 14. veka, koji je je poginuo u borbi protiv tatarskog šampiona u bici čime je počela bitka kod Kulikova.\nKako piše "Blumberg", iako su tehničke specifikacije ovog oružja tajne, vojni stručnjaci kažu da ono može da se iskoristi protiv dronova, projektila i letelica.\nOva vest je došla usred rastućih tenzija između SAD i Rusije.\nDanas je šef ruskog generalštaba Valerij Gersimov rekao da će se ako SAD povuku iz Sporazuma o uništavanju raketa kratkog i srednjeg dometa (INF) i postave svoje projektile u države u Evropi, Rusija na to odgovoriti.\nNjegova izjava je usledila nakon što je državni sekretar SAD, Majk Pompeo u Briselu rekao da će SAD prestati da se pridržavaju nuklearnog sporazuma starog nekoliko decenija u roku od 60 dana, ukoliko se Rusija ne usaglasi sa istim.\n- SAD danas objavljuje da je Rusija materijalno prekršila INF zbog čega ćemo suspendovati naše obaveze kao pravni lek na 60 dana - rekao je Pomeo na konferenciji u sedištu NATO.\nRusija Peresvet Oružje Naoružanje Predsednik Rusije Vladimir Putin Predsednik


Košarac - Nelson: Unaprijediti ekonomsku saradnju BiH i SAD-a - Akta.ba\nMinistar vanjske trgovine i ekonomskih odnosa BiH Staša Košarac primio je jučer u Sarajevu ambasadora Sjedinjenih Američkih Država (SAD) u BiH Erika Nelsona sa kojim je razgovarao o aktuelnim ekonomskim i političkim temama.\nNa sastanku je razgovarano o zaključivanju Memoranduma o razumijevanju o ekonomskoj saradnji između BiH i SAD-a. Ministar Košarac informisao je ambasadora Nelsona da je Ministarstvo, u skladu sa zaključkom Predsjedništva BiH iz januara 2021. godine, dostavilo nacrt tog dokumenta američkoj strani, ali da do danas nije zaprimljen odgovor po tom pitanju.\nKonstatovano je da je do zastoja došlo usljed promjene američke administracije, te da je neophodno intenzivirati aktivnosti na potpisivanju tog dokumenta u predstojećem periodu.\nMinistar Košarac istakao je da će Memorandum o razumijevanju o ekonomskoj saradnji doprinijeti jačanju i unapeđenju ekonomske saradnje između dvije države.\nMinistar Košarac naglasio je da je ukupna vanjskotrgovinska razmjena BiH sa SAD-om u prvih pet mjeseci 2021. godine iznosila 227,60 miliona KM i da je veća za 31,40 miliona KM u odnosu na isti period prošle godine.\nNapomenuo je i da BiH bilježi rast izvoza u SAD, pri čemu je u prvih pet mjeseci ove godine na američko tržište izvezeno robe u vrijednosti od 54,19 miliona KM, što je za 154,28 posto više u odnosu na isti period 2020. Zabilježen je i pad uvoza iz SAD-a za 0,84 posto, u odnosu na isti period prošle godine.\nTema današnjeg sastanka bili su i projekti u oblasti turizma. Istaknuto je da će SAD, putem Američke agencije za međunarodni razvoj (USAID) u petogodišnjem ciklusu, investirati oko 20 miliona dolara u taj sektor i da će značajna sredstva biti usmjerena na podršku oporavku od negativnih posljedica pandemije Covid -19.\nMinistar Košarac i ambasador Nelson razgovarali su i o energetskom sektoru, kao i obavezama BiH koje proizilaze iz Ugovora o uspostavljanju Energetske zajednice, te drugim zakonskim rješenjima u toj oblasti.\nMinistar Košarac obavijestio je ambasadora Nelsona da je ostvaren napredak u usvajanju odluke o kvalitetu tečnih naftnih goriva te da su nadležna entitetska ministarstva i Energetska zajednica dali podršku nacrtu odluke koju je pripremilo Ministarstvo vanjske trgovine i ekonomskih odnosa BiH.\nOn je izrazio uvjerenje da će Vijeće ministara BiH uskoro usvojiti predloženu odluku o kvalitetu tečnih naftnih goriva, što je ključni uslov za članstvo BiH u Svjetskoj trgovinskoj organizaciji.\nIstaknuto je da je u oblasti multilateralnih pregovora o spoljnotrgovinskom režimu BiH ostalo otvoreno pitanje koje se odnosi na tzv. pravo trgovanja, koje je neophodno usaglasiti sa SAD-om.\nS tim u vezi, ministar Košarac naglasio je da je pozicija BiH o pitanju deklaranta u potpunosti usaglašena sa Evropskom unijom i očekuje kompromisano rješenje sa američkom stranom.\nNa sastanku su razmijenjena mišljenja i o opštem sistemu preferencijala SAD-a, pri čemu je ministar Košarac zatražio ponovno stavljanje BiH na listu država kojima SAD dodjeljuju jednostrane carinske povlastice.\n"U razgovoru sa ambasadorom Nelsonom, ministar Košarac ponovio je stav da su za BiH najbolja rješenja koja se postignu unutrašnjim dogovorom između dva entiteta i predstavnika tri konstitutivna naroda, uz puno uvažavanje ustavnih nadležnosti. Poručio je da u potpunosti provodi i afirmiše politiku koordinacije i saradnje sa nadležnim ministarstvima iz Republike Srpske i Federacije BiH ", saopćeno je iz Ministarstva vanjske trgovine i ekonomskih odnosa BiH.\nStaša Košarac Erik Nelson


Bojkot firmi povezanih sa Nacionalnom asocijacijom za oružje\nStudenti pozivaju na pooštravanje kontrole oružja i na odgovornost Nacionalne asocijacije za oružje (NRA) zbog napada na Floridi prošle srijede kada je 17 osoba ubijeno.\nViše američkih firmi je prekinulo poslove sa Nacionalnom asocijacijom za oružje (National Rifle Association, NRA) na nagovor potrošača da se bojkotuju poslovi povezani za snažnim političkim lobijem oružja.\nMeđu firmama su i giganti za najam automobila Hertz i Enterprise koji su nudili popuste članovima NRA.\nDrastični potezi dolaze nakon govora čelnika NRA Waynea LaPierrea koji je branio prava ljudi na oružje.\nOvo su prvi javni komentari Nacionalne asocijacije za oružje nakon smrtonosnog napada na školu na Floridi.\nLaPierre kaže da "oportunisti" iskorištavaju tragediju 14. februara, u kojoj je 17 ljudi ubijeno, da bi pooštrili kontrolu oružja i ukinuli pravo američkih državljana na posjedovanje oružja.\nTramp: Rekao sam oružje nastavnicima koji znaju da ga koriste\nMediji: Oružje dijeli Ameriku


Danas isplata penzija za januar – Info366.net\nPočetna | Dešavanja | Danas isplata penzija za januar\nIsplatom je obuhvaćeno ukupno 241.781 korisnika, od kojih u Republici Srpskoj 204.053, a van Republike 37.728.\nZa isplatu penzije za januar potrebno je 79,5 miliona KM u neto iznosu, odnosno 80,7 miliona KM u bruto iznosu.\nIznos prosječne penzije za puni staž osiguranja iznosi 498 KM, što čini 59,6 odsto od prosječne plate.\nProsječna penzija za januar iznosi 343 KM, što je 41 odsto prosječne plate u Republici Srpskoj.\nIznos najniže penzije za minimalan staž od 15 godina je 174 KM, a najviše 1.749 KM.\nPrihod po osnovu doprinosa za penzijsko i invalidsko osiguranje u januaru iznosio je 46,8 miliona KM, a Fondu je iz Budžeta Republike Srpske doznačeno 15,8 miliona KM.\nZbog nedostavljanja potvrde o životu, jedinstvenog matičnog broja, školske potvrde za djecu od 15 do 19 godina i studente iz isplate penzije za januar privremeno je isključeno 9.414 korisnika, dok je istovremeno uključeno 119.\nBroj korisnika u januaru u odnosu na decembar 2014. godine manji je za 7.498, prvenstveno zbog neblagovremnog dostavljanja potvrde o životu.\nU ukupnoj strukturi, po vrstama prava, starosne penzije učestvuju sa 52,57 odsto, porodične sa 30,92 odsto, invalidske sa 16,38 odsto.\nVujošević:Gagić je bio plaćen\nUgljevik – Završeno uređenje korita rječice Laktenice\nU Ugljeviku je završeno uređenje korita rječice Laktenice za šta je iz opštinskog budžeta izdvojeno\nBIJELJINA, Fond penzijskog i invalidskog osiguranja /PIO/ Republike Srpske pozvao je danas poslodavce da prijave zaposlene radi korištenja sredstava za socijalno zbrinjavanje radnika i ostvarivanje prava na starosnu penziju do kraja ove godine. „Uplata doprinosa za penzijsko i invalidsko osiguranje od Vlade Republike Srpske odobrava se za osiguranike u bivšim državnim preduzećima, akcionarskim društvima i […]


InTER - Projekat Turizam, Adrenalin i Rafting Avantura (T.A.R.A) predstavljen na konferencijama za medije u Plužinama i Foči\nProjekat Turizam, Adrenalin i Rafting Avantura (T.A.R.A) predstavljen na konferencijama za medije u Plužinama i Foči\nU opštinama Plužine i Foča organizovane su 21. i 22. januara 2020. godine dve konferencije za medije na kojima je najavljen početak novog projekta prekogranične saradnje - Turizam, Adrenalin i Rafting Avantura TARA.\nNa konferenciji u Plužinama govorili su predsednik Opštine Plužine, g-din Mijuško Bajagić, predsednik Opštine Foča, g-din Radisav Mašić, direktor Parka prirode Piva, g-din Slobodan Delić i koordinatorka na projektu Marija Milenković.\nPredsednik Opštine Plužine je istakao da je veoma značajno da dve opštine koje saradjuju decenijama, zahvaljujući ovom projektu i sredstvima Evropske komisije obnove i ojačaju dosadašnju saradnju. Predsednik Opštine Foča je naveo da je ovaj projekat šansa za dalji razvoj turizma, grane koju su i jedna i druga strana prepoznale kao razvojnu.\nNa konferenciji održanoj u Foči govorila je i direktorka Turističke organizacije Foča koja je navela da će projekat doprineti unapređenju, razvoju i afirmaciji turističkih potencijala dve opštine koje povezuje reka Tara. Slobodan Delic je predstavio planirane aktivnosti i rezultate projekta, a Marija Milenkovic je iskazala zadovoljstvo što dve opštine nastavljaju sa radom na prekograničnoj saradnji u oblasti turizma i zahvalila se na dugogodšnjem partnerstvu i uspešnoj saradnji ovih opština sa InTER-om.\nProjekat se realizuje u okviru Programa prekogranične saradnje Bosna i Hercegovina - Crna Gora, finansiran od strane Evropske unije a sprovode ga opštine Plužine i Opština Foča u partnerstvu sa Park Prirode Piva i Turistička organizacija opštine Foča.\nRealizacija projekta je počela 1. decembra 2019. i trajaće dve godine, do kraja novembra 2021. godine.


ŽRS - Učvršćivanje regionalne saradnje\nPredstavnici željezničkog transporta robe ispred preduzeća „Srbija Kargo“ iz Srbije i „ŽRSM Transport Skopje“ iz Severne Makedonije, boravili su u radnoj poseti Željeznicama Republike Srpske, kako bi razgovarali o učvršćivanju regionalne saradnje i prevozu roba u narednom periodu.\nNa sastanku održanom sa menadžentom Željeznica Republike Srpske u Doboju, bilo je reči o budućoj saradnji i načinu izvršenja prevoza uglja iz Republike Srpske, preko Srbije za Severnu Makedoniju. Preliminarni razgovori imali su za cilj razmotriti sve mogućnosti i kapacitete sva tri željeznička preduzeća.\nBudući da se radi o novom prevozu i poslu koji je od prioritetnog značaja za Željeznice Republike Srpske, razmatrane su sve tehničke i operativne mogućnosti oko utovara, količina,načina otpreme tovarnih garnitura, obezbeđivanja mobilnih kapaciteta, te periodu izvršenja prevoza ukoliko se realizuje predloženi plan.\nNa sastanku je istaknuto da buduća saradnja tri nacionalna preduzeća ima u perspektivi učvrćivanje i proširenje saradnje između željezničkih preduzeća, stabilizaciju energetske situacije u Severnoj Makedoniji i kontinuirani rad elektrane Bitola, te zajednički nastup željezničkih operatera u regionu kada je prevoz roba u pitanju.\nSvoju podršku na intenziviranju saradnje među željezničkim preduzećima, unapređenju željezničkog sektora kao i doprinosu željezničkih kompanija u očuvanju, rastu i razvoju privrede i ekonomije kako u BiH, tako i u regionu iskazali su i predstavnici Željeznica Federacije BiH na sastanku održanom u Doboju prošle sedmice.


"Kineski most" u NS ostao bez privremene dozvole, zahtev odbačen kao nepotpun (FOTO, VIDEO) | Luftika\nFoto: Screenshot / Youtube / Ssmo Novi Sad\nMnogo se buke diglo oko izgradnje novog četvrtog mosta u Novom Sadu, koji je zbog činjenice da ga grade kineske kompanije među Novosađanima postao poznat kao „kineski most“.\nEkološki aktivisti sa pravom lobiraju protiv njegove izgradnje na ovoj lokaciji, jer je će time biti ugroženo priobalje dunava, ali i zaštićene životinjske vrste, a na sednicama kojima je raspravljano o Nacrtu novog gradskog urbanističkog plana zabeleženi su brojni incidenti.\nBez obzira na sve okolnosti, gradska vlast je rešila da otpočne sa pripremama za njegovu izgradnju, tako da su angažovane kineske kompanije u martu već započele sa radovima na sremskoj strani.\nMeđutim, moguće je da će se sa pravim izvođenjem radova započeti kasnije nego što se planiralo, jer je zahtev za izdavanje privremene građevinske dozvole odbačen.\nZahtev za privremenu dozvolu odbačen kao nepotpun\nPrema pisanju 021, Ministarstvo građevinarstva, saobraćaja i infrastrukture odbacilo je zahtev Koridora Srbije za izdavanje ove dozvole za prvu fazu izgradnje mosta u Novom Sadu.\nPripremni radovi uveliko započeti iako još nije izdata privremena dozvola\nMinistarstvo građevinarstva, saobraćaja i infrastrukture izdalo je 3. februara 2022. lokacijske uslove za faznu izgradnju obilaznice i mosta, projekta za građevinsku dozvolu i projekta za izvođenje, u skladu sa Planom generalne regulacije mosta.\nOgrađeno gradilište u Sremskoj Kamenici na trasi mosta pojavilo se 14. marta, da bi dan kasnije gradonačelnik Vučević izjavio da će izgradnja početi na osnovu privremene dozvole.\nIzvor: Dragana Prica Kovačević za 021\noznakečetvrti most novi sad izgradnja mosta kineski most odbačen zahtev privremena građevinska dozvola


Ana Stanić gost na otvaranju manifestacije „Povedi me u letnji provod“ - Hello! magazin\nAna Stanić gost na otvaranju manifestacije „Povedi me u letnji provod“\nRajićeva Shopping Centar ugostiće Radio 3, koji će po prvi put „izaći“ u centar grada – otvorenim studijom – iz koga će emitovati zanimljiv program. Manifestacija “Povedi me u letnji provod” biće upotpunjena najvećim hitovima strane i domaće muzike, koje će u studiju Radija 3 svakog dana uživo izvoditi najtalentovaniji mladi muzičari, zvezde YouTube scene, ali i dobro poznata imena domaće muzike.\nSvakog dana od 14 do 16 časova, posetioci Rajićeva Shopping Centra i slušaoci Radija 3 uživaće u “live” izvođenjima hitova, dok će svake subote od 18 časova biti organizovani besplatni koncerti. Ovaj jedinstveni radio studio biće glavno mesto svih muzičkih dešavanja ovog leta u Beogradu!\nZa ljubitelje društvenih mreža, tu je i interaktivan Insta konkurs „Moje leto u Rajićevoj“. Troje najkreativnijh očekuju poklon vaučari u iznosu od 10.000\nAna Stanić odlučila da progovori o navodnom razvodu: Ne bih želela da bilo čije dete to doživi\nOd nostalgije do euforije: Eksplozija osećanja na koncertu Ane Stanić, naročito uz numeru “Molila sam anđele\nAna Stanić na svakom koncertu ima svoju amajliju sa sobom – srećne gaćice


CRVENO-BELI ŠAMPIONSKI I KROZ IVANJICU: Javor pecnuo Zvezdu, pa POPIO PETARDU, 5 27\t69\nDejan Ignjatovic\t 16.01.2019. 19:13h 19:35h\nOvogodišnji Australijan open više uzbuđenja donosi van terena nego na samom terenu gde favoriti u velikoj meri opravdavaju tu ulogu.\nZa to se pobrinuo Rafael Nadal koji je javno, posle pobede nad Džejmsom Dakvortom, žestoko prozvao Novaka Đokovića kao predsednika Saveta igrača.\nNadalu je zasmetalo to što se Savet igrača navodno založio za smenu prvog čoveka ATP Krisa Kermodea.\n"Nisam više u Savetu igrača. Oni koji su u Savetu neka dođu kod mene i pitaju me za mišljenje. Kermod treba da ostane na čelu ATP-ja, a česte promene za koje se Đoković zalaže štete tenisu", rekao je Nadal tom prilikom.\nNa njegovu stranu je stao i Rodžer Federer, koji je poručio da bi bio red da Savet konsultuje Nadala, osvajača 17 Grend slem titula.\nNovak Đoković je u toku dana odgovorio dvojici najvećih rivala na terenu.\nSrpski as je napomenuo da nikakva odluka nije doneta i da će Savet konsultovati Federera i Nadala oko svih promena.\n"Najpre da raščistimo nešto: nikakva odluka nije donesena. Još uvek nismo odlučili i još uvek imamo vremena. Predstavnici Saveta će pričati s Rodžerom i s Rafom i s bilo kim zainteresovanim. Želim da se zna još nešto. Rafa je oduvek bio uključen, u to nema sumnje. Bilo kao deo političke strukture, Saveta ili ne. Uvek je pokušavao da unapredi igru i poštujem to, jer ne žele mnogi igrači da budu uključeni u to."\nĐoković se zatim osvrnuo i na reči Rodžera Federera da će morati da razgovara sa Novakom zbog izbora predsednika ATP-ja.\n"Pričaćemo. Kao što sam rekao, nismo imali prilike to da učinimo do sada, ali videćemo se ovde u Melburnu. Ako ne ovde, onda posle toga. Ima moj broj, imam ja njegov. Naravno, uživo je drugačije. Pričao sam s Federerom i Rafom više puta o ovome. Oni nisu u Savetu igrača, ali su ekstremno važni, ključni igrači za odluke ovakve važnosti."\nKurir sport Foto: Profimedia\nNovak ĐokovićRafael NadalRodžer FedererAustralijan open


Medojević: Zapad poslao jasnu poruku Đukanoviću\nSvet Autor:N115. sep. 202022:03\nJedan od lidera koalicije koja je na izborima u Crnoj Gori osvojila većinu, predsednik Pokreta za promene, Nebojša Medojević izjavio je u Pressingu na N1 televiziji, da pregovaraju sa manjinskim partijama Bošnjaka i Albanaca koje su, kako kaže, dobile jasan signal posle čestitke ambasadorke SAD. Dodaje da im je cilj da povećaju formalnu, malu većinu. Kaže da je lideru DPS ovog puta međunarodna zajednica poslala jasnu poruku da ne koristi trikove kao 2016, kad je organizovao lažni državni udar. Ovaj trenutak treba iskoristiti za radikalan rez, dodao je.\nPredsednik Pokreta za promjene kaže da su izbori u Crnoj Gori bili nefer i nedemokratski, da su postojali pritisci i ucene, da je bilo više upisanih birača, i da je retkost da se u tim uslovima iskaže volja građana – da pobede na način koji nije zabeležen – „bez ikakvog incidenta i kapi krvi, iako su mnogi sumnjali da će to mirno da se odigra“.\nĐukanović: Izbori pokazali da CG razume proces demokratije\nSmatra da je tu ključnu ulogu odigrao međunarodni faktor, za razliku 2016. godine, kada su, kako podseća, „Demokratski front i opozicija takođe pobedili režim Đukanovića“, ali je „on (Đukanović) na izborni dan, u saradnji sa bezbednosnim službama, organizovao lažni državni udar“ i smanjio izlaznost za pet do sedam procenata i pobedio jedva sa jednim poslanikom razlike. Ovaj put je međunarodna zajednica poslala jasnu poruku da mu ovog puta ne padnu na pamet takvi trikovi i da mora da se poštuje volja birača, dodao je Medojević za N1 televiziju.\nDesila se, kaže, velika istorijska promena, ali pre svega zbog stava SAD, Velike Britanije i Nemačke, pa „Đukanović nije posegao ovog puta za arsenalom mogućih incidenata kao 2016“.\n„Crna Gora je zemlja članica NATO i kandidat za ulazak u EU i vrlo je važno bilo da jedna takva država sprovede izbore mirno i mislim da je to to, naveo je Medojević.\nU toku su, preneo je, razgovori sa partijom manjinskih naroda – Albancima i Bošnjacima. „Nama je cilj da povećamo formalno malu većinu, kod jednog poslanika, i kako stvari idu, posebno posle podrške ambasadorke SAD, to je bio jasan signal partijama manjina da je ova Vlada demokratski izabrana, da neće menjati spoljnopolitički kurs Crne Gore, da će se boriti protiv korupcije i kriminala i da bi bilo dobro da se pridruže većini“, rekao je u Pressingu Medojević.\nNa pitanje kome pripadaju mandati u Crnoj Gori, Medojević kaže da, po Ustavu, pripadaju poslanicima. Govoreći o mogućnosti da dođe do promene izborne volje na taj način – po konstituisanu Skupštine Crne Gore, Medojević kaže da su sa svih adresa iz međunarodne zajednice stigle čestitke o pobedi, tako da bi „svaki takav pokušaj od međunarodne zajednice bio doživljen kao napad na demokratiju i volju građana“.\nUpitan u kom pravcu će ići kohabitacija, Medojević ponavlja da su prvi put u istoriji Crne Gore, „mirno, na izborima, smenili jednu totalitarnu vlast“, dodaje da imaju 15 dana da formiraju Skupštinu Crne Gore, da treba da se zakaže konstitutivna sednica parlamenta da bi se izabralo rukovodstvo parlamenta i da bi se verifikovala većina. „Naš kandidat za premijera, gospodina Zdravko Krivokapić ima već 41 poslanika koliko mu je minimalno potrebno da traži mandat od Đukanovića, i mi se nadamo da će biti tri ili četiri mandata više“, navodi.\nMedojević kaže da u Crnoj Gori neće biti klasične kohabitacije. „Ovo je specifična situacija kako će se ponašati parlamentarna većina i Vlada prema diktaoru koji je predsednik države“, naveo je, dodajući da treba prvo da konstituišu tu većinu, pa da iznesu neke strategije i ideje.\n„Ovaj trenutak treba iskoristiti za radikalne rezove, za totalni diskontinuitet sa jednim totalitarnim režimom“, naveo je.\nKaže da je Đukanović ostavio „brojne dokaze za krivična dela“ i ukoliko, kako kaže, uspeju brzo da sprovedu reforme i očiste tužilaštvo i pravosuđe od njegovih ljudi, da bi „vrlo brzo bio suočen sa istragama“, da bi se doveo u pitanje imunitet, o kom odlučuje skupština. Dodaje da će se, među glavnim pitanjima, postaviti ono o ulozi Đukanovića u „zločinima, korupciji…“ Dodaje da Đukanović ima lobiste i u SAD i EU. Smatra da on gubi međunarodnu podršku, i da razna međunarodna tela govore da je ključni problem Crne Gore korupcija, i to što imaju kriminalne kartele „koji su povezani sa službama bezbednosti“ i postaju sve ozbiljnija pretnja i SAD i zemljama Evrope.\nMilo Đukanović Foto:SAVO PRELEVIC / AFP / Profimedia\nMedojević kaže da je, po Ustavu Crne Gore, sva vlast u Vladi, a da procentualno oko pet posto vlasti otprilike ima Đukanović.\nPodsetio je na sporazum koji su potpisali predstavnici koalicije, i naveo da samo treba da rade na reformama i poštuju spoljnopolitičke prioritete Đukanoviće vlade – odnosno da nema nikakvih promena kad je u pitanju status Crne Gore u NATO-u, nema povlačenja priznanja Kosova, niti pokretanja i insistiranja na identitetskim pitanjima. Kaže da je to prihvaćeno i od strane srpskih partija, da niko nije imao primedbu, Rusija je bila neutralna, „a pozicija Srbije je bila vrlo korektna i neutralna, bez nekih prevelikih mešanja“.\nAko krenemo u borbu protiv kriminala i korupcije, imaćemo ozbiljnu podršku sa strane\nNaveo je da je pred njima period kada treba da rade na reformama, ali i da se bore protiv narko-kartela, švercovanja cigareta, sive ekonomije i dodaje da je uveren da će odmah za to dobijati podršku međunarodnih faktora.\nKaže da će tu doći do napetih situacija, jer „Đukanović ima veliki novac i veliki moć“, ali kaže da ono što je stekao kao utisak u komunikacijama, jeste da postoji jasna želja da se nova Vlada Crne Gore pomogne, ukoliko bude radila na reformama i ukoliko bude radila na demokratskim procesima.\nMedojević kaže da Đukanović nije kao Slobodan Milošević koji je mislio da je iznad međunarodne zajednice, navodeći da se već videlo da je mirno prihvatio poraz i napravio prvo opoziciono okupljanje pristalica koje su se posle toga mirno razišle, i da mu to daje optimizam da će se tranzicija obaviti na miran način.\nIpak, navodi, sigurno će odgovoriti i neće mirno gledati na to ako se agresivno krene sa otvaranjem dosijea, ili sa revizijom ključnih privatizacija u kojima su učestvovali članovi njegove porodice. „Zato sam rekao da nova Vlada mora te osetljive i rizične aktivnosti koordinirati sa međunarodnom zajednicom. Mi moramo da demontiramo najopasniju mafiju Evrope, koja je imala i međunarodnu podršku“.\nNavodi da je na sreću Crna Gora mala i da se ne radi o velikom broju ljudi, dodajući da se zna ko su ljudi koji su se bavili drogom ili švercom cigareta. „Informacije imamo, dokaza imamo dosta, sada samo treba da napravimo jednu snažnu Vladu koja će da radi na reformama“, dodao je.\nKrivokapić: Srbija ne utiče na crnogorsku vladu\nOrganizovani kriminal u Crnoj Gori nije samo problem regiona, već i Evrope i SAD, „povezan je sa službama bezbednosti i sa Đukanovićem lično“, tu nas čeka ozbiljan posao, a ja već imam ozbiljan signal da ukoliko krenemo u rat sa kriminalom i korupcijom, da ćemo dobiti ozbiljnu podršku, naveo je gost Pressinga.\nNavodi da je atmosfera litija dovela i do poverenja u njih, iako su službe izazivale sporadične incidente i prljave stvari, kao što su bila dešavanja u Pljevljima.\nO slučaju Duška Kneževića i njegovoj inicijativi za zabranu DPS\nUpitan o slučaju biznismena Duška Kneževića, protiv kog se vodi sudski postupak, Medojević kaže da ima mnogo procesa sa političkom pozadinom, kakav je i taj, i da će uraditi sve da u sudove dođu profesionalci. Mi smo na testu da pokažemo da smo jedna demokratska opcija, naveo je. Od brzine reformi i obnove našeg uništenog pravosuđa, zavisiće sudbina tih procesa, mi nećemo štititi nikoga niti ćemo progoniti nikoga montiranim procesima, mi želimo pravnu državu, rekao je. Ishod ćemo ostaviti pravosuđu, dodao je.\n„Ne smemo dozvoliti da protagonisti tog kontrolisanog pravosuđa ostanu na pozicijama, jer onda smo, što kaže narod, džabe krečili. Oni će da se reorganizuju, povežu… Đukanović je milijarder, on ima dovoljno resursa, s svojom porodicom, da kupi ljude, da organizuje, da tako kažem, neku kontrarevoluciju i kontraudar i sudbina ove zemlje je u rukama ove vlade i ja se nadam da ja i moje kolege koje se godinama bore, nećemo propustiti ovu istorijsku priliku da od Crne Gore napravimo stabilnu, demokratsku državu“.\nMedojević je podsetio da je nakon Afere „Snimak“, 2013. godine, kada se, kako kaže, videlo kako se dogovaraju „da prekrše Ustav i zakone i kupuju i ucenjuju ljude“ – da je tada podneo inicijativu za zabranu rada DPS nadležnim institucijama, koje su morale da to prenesu Ustavnom sudu. Kaže da je još tada bilo pravnih ardumenata za takvu inicijativu, ali da sedam godina ne dobija odgovor i dodaje da će se u okviru nove Vlade zalagati, u skladu sa međunarodnim standardima, da se ta „partija kao političko krilo organizovanog kriminala zabrani“. Dodao je da uz Aferu Snimak tu još mnogo toga – zloupotrebe na izborima, kako kaže, umešanost u kriminalne radnje.\nMedojević priznaje da je po tom pitanju radikalniji od svojih kolega iz koalicije, i dodaje da smatra da su dvehiljadite zabranjeni SPS i SRS, da bi Srbija išla sasvim drugim putem.\nOn navodi i da upozorava svoje kolege da bi tolerisanje jednog takvog sistema koji je 30 godina bio napravljen „da krši ljudska prava, da pljačka državu“ i, kako kaže, da omogući srastanje kriminala sa državnim institucijama, bilo opasno. Zalaže se za otvaranje dosijea službi bezbednosti i za objavljivanje imena saradnika, ali, kako kaže, ne svih, nego onih koji su pratili opoziciju, novinare, nevladine funkcionere… Kaže da služba državne bezbednosti imaju njegov dosije i da ga prisluškuju.\nProces lustracije će očistiti državne organe od onih ljudi koji su kršili Ustav i zakone i u međuvremenu se obogatili, i da se oni odstrane iz tih institucija kao neprijatelji demokratije, kaže Medojević, napominjući da Slovenija ima najbolje iskustvo otvaranje imena službi.\nTo će možda biti najteži rezi u Crnoj Gori, kaže. To je, dodaje, njegov stav, stav Pokreta za promjene i Demokratskog fronta, da za sada nemaju konsenzus oko toga u koaliciji, ali navodi da će pokušati da ubedi kolege.\nIpak, kaže, ima mnogo stranaka u koaliciji i da moraju praviti kompromise. Ništa što on priča, kaže, nije uslov za formiranje Vlade i da će se o svemu tek razgovarati. Nada se da će albanske i bošnjačke stranke, možda već sutra, objaviti da prilaze ovoj većini.\nMedojević kaže da su ocene bezbednosnih profesionalaca takve da je crnogorski narko-kartel (koji se odvojio u dva kartela) najmoćniji u Evropi, i da predstavlja bezbednosni rizik i za Evropu i za SAD. Dodaje da se njime bave najveće svetske bezbednosne agencije, DEA…\nGovoreći o bezbednosti, kaže da će rizik imati kad formiraju vlast i kada se formiraju te linije borbe, a krenu akcije čišćenja njihovih ljudi u bezbednosnim strukturama, policiji, tužilaštvu.\nCrna GoraNebojša MedojevićPokret za promene


Boračka organizacija : Nastavljaju se akcije pomoći porodicama boraca\nOpštinska Boračka organizacija Kotor Varoš obišla je demobilisanog borca prve kategorije Branu Bojića u Maslovarama.\nPrilikom naše posjete Branu smo zatekli u obavljanju svakodnevnih kućnih poslova i pripremi drva za predstojeću zimu. U razgovoru sa predstavnicima Boračke organizacije, on priča da život na selu nije lagan, ali da se svakim danom bori sa životom i svakodnevicom.\n„ Obratio sam se za pomoć Boračkoj organizaciji, obećali su mi pomoć i ispunili su obećanje“, rekao je Bojić.\nBojić je zahvalio za novčanu pomoć, istakavši da je dragocjena briga lokalne uprave i Boračke organizacije o bivšim borcima Vojske Republike Srpske. Svjesni smo da Boračka organizacija raspolaže sa skromnim sredstvima i zato svaka pomoć duplo vrijedi.\n„Nije u pitanju novac, u pitanju je pažnja boračke organizacije prema svojim članovima. Boračka nikad ne zaboravlja te ljude kojima je potrebno otići, sa kojima je potrebno razgovarati i vidjeti kako žive“, naglasio je Miladin Savanović, predsjednik opštinske Boračke organizacije Kotor Varoš.\nSavanović, kaže da Boračka organizacija Kotor Varoš stalno ima ovakve i slične akcije pomoći porodicama poginulih boraca, kao i demobilisanim borcima i ratnim vojnim invalidima.\n„Ovo je samo jedan od projekata koje je realizovala ova Boračka organizacija uz pomoć opštine Kotor Varoš i Boračke organizacije Republike Srpske (BORS). U skladu sa našim mogućnostima nastavićemo da radimo ovakve i slične akcije“, izjavio je Savanović.\nOsim Brane, novčanu pomoć još su dobile dvije porodice poginulih boraca, jedan ratni vojni invalid koji je bio i zarobljen i jedan demobilisani borac RS.\nDubočanin Božana u ratu je izgubila supruga i sina a Tepić Petra je izgubila sina.\nKurušić Ranko je ratni vojni invalid koji je uzgred i bio zarobljen a Muždekić Miodrag je demobilisani borac Republike Srpske.\nOvim humanom gestom predstavnici opštinske Borčke organizacije pokazali su da roditelji čiji su sinovi dali živote za stvaranje Republike Srpske nisu prepušteni sami sebi.\n“Ne smijemo nikada zaboraviti naše poginule borce koji su dali život za Republiku Srpsku, da bi svi danas živjeli u slobodi i miru”, naglasio je Savanović.\nU svom programu rada Boračka organizacija Kotor Varoš, osim redovih , inicirala je i jednu akciju zajedno sa Boračkom organizacijom Republike Srpske (BORS), gdje je u toku realizacija pomoći Janković Nedeljku takođe borcu prve kategorije, ocu dva djeteta sa posebnim potrebama kome je pomoć prijeko potrebna.\nViše iz kategorije: « Omladinska banka : Poziv za nove članove Naredba o obaveznoj jesenjoj deratizaciji »


Francuska poslanica u Evropskom parlamentu podržala Srbe u Crnoj Gori: Režim progoni branioce SPC i čini sve kako bi ugušio proteste (VIDEO)\nKako navodi Lešante, nema poštovanja prema „slobodi koja je suštinski element pravne tekovine EU“.\nPROČITAJTE: PUTIN OŠTRO PROTIV ISTOPOLNIH BRAKOVA: "Dok sam ja na vlasti, roditelji će se zvati mama i tata"\n"Impresionirana sam i pre svega zadivljena protestima podrške Srpskoj pravoslavnoj crkvi. Vlada Crne Gore usvojila je nepravedan zakon kojim se predviđa otimanje imovine ove institucije, jedinog istinskog predstavnika pravoslavne vere ne samo u Crnoj Gori, već i na celom Balkanu", kazala je ona.\nKomentarišući usvojeni zakon, na pitanje portala In4s da li Crna Gora krši ljudska prava, pravo na slobodu vere otimajući jednoj verskoj zajednici imovinu, Lešante odgovara:\n„Radi se o vrlo ozbiljnom činu! Očigledno je da režim čini sve kako bi ugušio ovaj protest i da se branioci Srpske pravoslavne crkve progone. Sve postaje još ozbiljnije jer je crnogorska policija 31. januara čak privela majku poslanika Milana Kneževića, člana Parlamentarne skupštine Savjeta Evrope, međunarodne organizacije koja treba da štiti i promoviše ljudska prava.“\nKomentarišući mogućnost da ovakav potez povuče predsednik Francuske, Lešante nastavlja i kaže: „u Francuskoj je sekularizam princip utvrđen republičkim ustavom koji predviđa odvajanje političke vlasti od verskih organizacija, ali Republika, neutralna, garantuje slobodu veroispovesti“.\n„Nijedan predsednik Republike se ne bi usudio da napadne crkvu, verovanje, religiju ili čak filozofiju sa istom odlučnošću kao što je to uradio Milo Đukanović",kazala je poslanica Evropskog parlamenta Žili Lešante u razgovoru.\n(BalkansPress / Izvor: Novosti.rs / in4s.net)


Odbili da izdaju Dodiku diplomatsku vizu – Balkan Breaking News\nPredsjednik Republike Srpske, Milorad Dodik, izjavio je da mu je američka ambasada u BiH odbila zahtjev za diplomatsku vizu za odlazak u Vašington na inauguraciju novog američkog predsjednika Donalda Trampa.\n“Čemu onda diplomatski pasoš BiH”, rekao je Dodik za Radio-televiziju Republike Srpske, dodavši da ne isključuje mogućnost da se odrekne diplomatskog pasoša.\nOn je naveo da je “sve izvjesnije da će u narednoj godini u inostranstvo putovati sa srpskim pasošem”.\nDodik je rekao da je poziv dobio od ljudi koji su bili u Trampovom izbornom štabu, a koji su i dio tima koji se bavi tranzicijom prethodne američke administracije ka novoj, te da ga akreditacije čekaju u Vašingtonu.\nMinistar vanjskih poslova BiH Igor Crnadak je izjavio da predsjednik RS Milorad Dodik nije dobio zvaničan poziv američke administracije da prisustvuje Trampovoj inauguraciji.\n“Dodik nema poziv od zvanične administracije. Jedini način da dobije zvanični poziv od administracije SAD jeste bio preko Ministarstva vanjskih poslova BiH, što se nije desilo”, rekao je Crnadak ranije danas agenciji Beta.\nCrnadak je kazao da se u objavljenom pozivu vidi da je to “poziv jednog od Dodikovih lobista, kojeg je on nedavno ugostio u Banjaluci zajedno sa suprugom i da je vidljivo da se taj događaj ne dešava na samoj inauguraciji, nego u jednom od vašingtonskih hotela”.\nDodik je za RT RS rekao i da je prošle sedmice telefonom razgovarao sa zamjenikom pomoćnika američkog državnog sekretara Brajanom Hojtom Jiem, koji je, kako je naveo, od njega tražio da se odrekne politike SNSD-a i da se odazove pozivu Tužilaštvu BiH.\nOdricanje politike od SNSD-a podrazumijeva odricanje od Deklaracije SNSD-a na Saboru stranke prošle godine u kojoj se navodi da će RS 2018. godine održati referendum o nezavisnosti.\nDodik je poziv američkog diplomate nazvao “harangom u režiji američke ambasadorke u BiH Morin Kormak”.\n“Cijela haranga je nastala onog trenutka kada se na zvaničnom spisku našlo ime Milorada Dodika i, naravno, sertifikat na kojem piše Milorad Dodik i ulaznice za bal”, rekao je predsjednik RS.\nDan poslije razgovora sa Jiem, rekao je Dodik, njemu je odbijena diplomatska viza, uz obrazloženje da u SAD ne ide kao predstavnik BiH.\nU istočnom Alepu nađeno sedam ogromnih skladišta oružja i municije\nPreminuo spiker Miodrag Zdravković koji je Jugoslovenima saopštio najtužniju vest


Renomirani italijanski list "Korijere delo sport" preneo je informaciju da je za vezistu Zvezde NJegoša Petrovića zainteresovan Kaljari.\nList navodi da bi Petrović mogao da ode na pozajmicu sa obavezom otkupa igrača, a Zvezda bi prihodovala dva miliona evra od ovog transfera.\nPodsetimo, Petrović je pažnju italijanskih klubova skrenuo na sebe odličnom igrom u plej-ofu Lige Evrope protiv Milana kada je imao zapaženu ulogu. Nakon obavezne pozajmice on bi mogao da potpiše ugovor do 2026. godine.\nKaljari se trenutno nalazi na 18. poziciji italijanske Serije A sa osvojenih 16 bodova, iza njih su samo Đenova i Salernitana. Poslednji meč tim je izgubio na gostovanju Sasuolu 1:0.\nFK Crvena zvezda fudbal NJegoš Petrović fudbalski transferi FK Kaljari


Vikiliks: H. Klinton zna ko finansira IS\nV. B. 11. oktobra 2016. 20:57\nSajt Vikiliks objavio je treći deo poverljivih pisama Džona Podestija, predsednika predizborne kampanje demokratske kandidatkinje za predsednika SAD Hilari Klinton, u kojima ona navodi da Katar i Saudijska Arabija tajno finansiraju Islamsku državu.\nTreći deo sadrži još 1.190 poruka, a do sada je objavljeno već oko 4.000 pisama.\n„Moramo da iskoristimo svu svoju diplomatiju i tradicionalna obaveštajna sredstva kako bismo izvršili pritisak na vlasti Katara i Saudijske Arabije koji tajno finansiraju i tehnički podržavaju IS i druge radikalne sunitske organizacije u regionu“, navodi Klintonova u jednoj od poruka.\nPored toga, ona navodi da lojalnost kurdskih vlasti Sjedinjenim Američkim Državama može, takođe, da utiče, na dalje korake Saudijske Arabije i Katara, prenosi Sputnjik.\nVikiliks raskrinkao CIA-u\nVikiliks: Makron učestvovao u državnom prevratu u Ukrajini\n„Ti napori biće učvršćeni na račun privrženosti kurdske regionalne vlade. Žitelji Katara i Saudijske Arabije biće prinuđeni da balansiraju između borbe za dominaciju u sunitskom svetu i posledica pritiska SAD“, dodaje kandidatkinja za predsednika SAD.